Poslanici pohvalno o dualnom obrazovanju, kritike opoziciji i profesorima\n► Poslanici pohvalno o dualnom obrazovanju, kritike opoziciji i profesorima\n20.01.2020 | 12:14h ► 14:50h Beograd\nU raspravi o setu zakona iz oblasti obrazovanja, neki poslanici vladajuće koalicije govorili su o zakonima, dok su drugi kritikovali bivšu vlast i deo opozicije koji je najavio da će bojkotovati izbore, kao i brojne univerzitetske profesore.\nPredsednik Narodne seljačke stranke Marjan Rističević rekao je da je zabrinut za studente koje podučava akademik Dušan Teodorović za kojeg kaže da je "pobegao na agresorsku stranu u Ameriku želeći da izbegne da u ratnim uslovima predaje svojim studentima" ili Jovo Bakić za kojeg kaže da bi studente "mogao da obučava po ustaškom modelu kako pustiti Savom i Dunavom političke protivnike".\nRističević je rekao da profesorka Danica Popović može da predaje kako se prepisuje od kolege, a Beogradski univerzitet optužio je da je podložan političkim pritiscima "drugosrbijanske elite".\n"Zamislite nekoga koga obučava Vesna Pešić sa tom pričom- cev u glavu. Ukoliko ste mislili na sebe, onda kažite stavite cev na glavu, a ukoliko kažete da stavite cev nekome u glavu, to znači da mislite da to treba uraditi nekom drugim" objasnio je Rističević.\nNiz kritika na račun bivše vlasti izneo je i poslanik Srpske napredne stranke Vladimir Orlić koji je istakao da su oni kritikovali sve poteze vlasti, ali da sada shvataju da nisu bili u pravu.\nOrlić kaže da se neki poslanici Demokratske stranke kao što je Balša Božović i Aleksandra Jerkov sada kaju što su ušli u koaliciju sa Boškom Obradovićem i Dverima, ali da je sada kasno i da "su se na to sveli" i da su "sami odabrali".\nOrlić kaže da je opozicija kritkovala i kineske investicije i dualno obrazovanje i dodao da veruje da će vremenom i oko tih tema shvatiti da nisu bili u pravu.\nKako je istakao, za dobro rešenje dualnog obrazovanja zaslužan je lično predsednik Aleksandar Vučić koji se prvi založio za tu ideju.\nPoslanik Socjaldemokratske partije Vladimir Marinković pohvalio je dosadašnji rad ministra prosvete i rekao da je "tačka na i njegovog mandata Zakon o dualnom obrazovanju".\nMarinković je istakao da se ranije hiljade kadrova školovalo za nepostojeća zanimanja i da su "kad su došli na vlast 2012. godine imali više od 26 odsto nezaposlenih".\n"Ove izmene zakona u dualnom obrazovanju će doprineti tome da kadrovi koji izlaze iz srednjih škola budu spremni da odmah krenu sa poslom" istakao je Marinković.\nU ime Socijalističke partije Srbije predloge je podržao Žarko Obradović koji je istakao da se ovakvim zakonskim rešenjima unapređuje efikasnost obrazovnog sistema.\nObradović je pozdravio promociju dualnog obrazovanja i objasnio da prema novom zakonu kompanije koje žele da se uključe u proces treba da se prijave do 30. oktobra, da privredna komora te podatke dostavi ministarstvu do 14. februara kako bi ostalo dovoljno vremena za pripremu.\nPoslanik Srpske radikalne stranke Aleksandar Šešelj u raspravi je ponovio da treba preispitati ko su najzastupljeniji izdavači u Srbiji i osvrnuo se na udžbenik istorije za sedmi razred u kojem je "danak u krvi", kako je rekao, predstavljen kao prilika za napredovanje u hijerarhiji turskog carstva.\n"Da li neko iz ministarstva prosvete ili iz Vlade ili bilo koje druge institucija bar prelista te udžbenike pre nego što se pojave u školama" pitao je Šešelj.\nPoslanici razmatraju set zakona iz oblasti obrazovanja i do sada su podršku predlozima najavile sve stranke vladajuće koalicije.\npredlog zakona /\nAnketa: Građani zadovoljni merama Vlade Srbije, ali ne i političkom zloupotrebom epidemije\nGrađani Srbije zadovoljni su snabdevenošću prodavnica u vanrednom stanju, sadržajem i sprovođenjem mera vladinog Stručnog tima za suzbijanje epidemije korona virusa kao i solidarnošću u...\nVlada Srbije je usvojila uredbu o dodatnom zaduživanju za vreme vanrednog stnja nastalog usled bolesti COVID-19, uzimanjem kredita, emitovanjme državnih hartija od vrednosti na domaćem i...\nPaket Vlade Srbije za pomoć privredi je standardan skup mera koji u krizama primenjuje većina zemalja, a nedostatak mu je što nije izdiferenciran za veću sektorsku podršku i što je izostala...\nPraxis apeluje na Vladu Srbije da obezbedi pomoć i za one koji nemaju lična dokumenta\nNevladina organizacija Praxis apelovala je danas na Vladu Srbije da preduzme hitne mere koje bi omogućile da najsiromašniji građani imaju pristup narodnim kuhinjama, paketima hrane i sredstava...\nJoš pet preminulih od korona virusa i 238 novih zaraženih u Srbiji\nU protekla 24 sata u Srbiji je umrlo još pet ljudi od posledica korona virusa a lekari su zabeležili 238 novih slučajeva zaraženih, saopšteno je danas.\nPašalić upozorio lokalne samouprave da neizdavanjem dozvola za kretanje krše Ustav Srbije\nZaštitnik građana Zoran Pašalić upozorio je danas jedinice lokalne samouprave da se odbijanjem izdavanja dozvole za kretanje za vreme "policijskog časa" osobama kojima je razlog viđanje deteta po osnovu sudske odluke krši Ustav Srbije.\nGrađani Srbije zadovoljni su snabdevenošću prodavnica u vanrednom stanju, sadržajem i sprovođenjem mera vladinog Stručnog tima za suzbijanje epidemije korona virusa kao i solidarnošću u društvu, pokazuju rezultati onlajn istraživanja Biroa za društvena istraživanja (BIRODI).\nZa laboratoriju za koronu kineske kompanije iz Bora donirale više od pola miliona dolara\nKineske rudarske kompanije Rakita Eksplorejšn i Srbija Ziđin Bor Koper, koje posluju u Boru, donirale su 571.000 dolara za izgradnju najmodernije laboratorije za testiranje na korona virus, saopšteno je danas.\nTači ponovo od Kurtija traži ime mandatara za sastav nove Vlade Kosova\nPredsednik Kosova Hašim Tači zatražio je danas pismenim putem od premijera Kosova u ostavci i lidera Samoopredelenje (PS) Aljbina Kurtia ime kandidata za mandatara za sastav nove Vlade Kosova.\nEpidemiolog Predrag Kon vanredno unapređen u rezervnog potpukovnika sanitetske službe\nEpidemiolog Predrag Kon vanredno je unapređen u čin rezervnog sanitetskog potpukovnika zbog uloženih napora i doprinosa borbi Srbije i njenih građana protiv epidemije korona virusa.\nZidojče cajtung: Gastarbajteri nisu dobrodošli na Balkanu, njihove pare jesu\nGastarbajteri čije zarade hrane mnoge porodice na Zapadnom Balkanu, ođednom više nisu dobrodošli i njihove domovine ih doživljavaju kao teret, a predsednik Srbije Aleksandar Vučić otišao je još korak dalje i direktno ih optužio za širenje pandemije i zloupotrebu zdravstva, piše nemački dnevnik Zidojče cajtung (Sueddeutsće Zeitung).\nUNS: Građani sa zdravstvenim tegobama mogu kod lekara i tokom policijskog časa\nGrađani koji osete zdravstvene tegobe i neophodna im je lekarska pomoć mogu da odu kod doktora i za vreme policijskog časa, potvrđeno je danas Udruženju novinara Srbije (UNS) iz nekoliko policijskih stanica u Beogradu.\nŠtada odgovorila na potrebe tržišta rekordnom proizvodnjom\nFarmaceutska kompanija Štada u okviru koje posluje i Hemofarm, uspešno je odgovorila na rastuću potražnju za lekovima i drugim zdravstvenim proizvodima, postavljajući novi rekord u obimu proizvodnje.\nLekarska komora Srbije dala 46,5 miliona dinara za suzbijanje COVID 19\nSkupštine Lekarske komore Srbije namenila je 46.455.000 dinara za pomoć u borbi protiv COVID 19.


POZIV ZA BESPLATNI GRUPNI KURS SRPSKOG JEZIKA PREKO SKAJPA | ASA\nU okviru projekta „Onlajn grupna nastava srpskog kao zavičajnog jezika“ Akademska srpska asocijacija poziva pripadnike srpske dijaspore starosti od 14 do 20 godina da se prijave na besplatni grupni kurs srpskog jezika preko Skajpa u trajanju od mesec i po dana.\nPod pokroviteljstvom Ministarstva kulture i informisanja Republike Srbije nastavlja se sa popularizacijom i daljom realizacijom onlajn nastave. Cilj projekta je popularizacija srpskog jezika u dijaspori, odnosno držanje grupnih časova srpskog jezika preko Skajpa omladini iz dijaspore, kao i povezivanje mladih iz svih krajeva sveta.\nSrbi iz dijaspore starosti od 14 do 20 godina mogu se prijaviti na besplatni grupni kurs srpskog jezika preko Skajpa do 13. 6. 2021. Mentori će biti akreditovani predavači Akademske srpske asocijacije od strane Ministarstva prosvete, nauke i tehnološkog razvoja. Uslovi za prijavu su da učenici dosad nisu učili srpski jezik kao zavičajni preko Skajpa u Akademskoj srpskoj asocijaciji i da podele objavu o kursu sa Fejsbuk profila Akademske srpske asocijacije na svojim profilima.\nCilj projekta je učenje, čuvanje i negovanje srpskog jezika i ćiriličnog pisma, povezivanje mladih iz svih krajeva sveta, i to kroz držanje grupnih časova srpskog jezika preko Skajpa omladini iz dijaspore. Asocijacija se, takođe, zalaže i za čuvanje i negovanje srpskog kulturnog, etničkog, jezičkog i verskog identiteta,\nPočetak nastave planiran je za 20. 6. 2021, a završetak za 31. 7. 2021. godine. Nakon završetka kursa polaznici će dobiti sertifikat o pohađanju kursa koje izdaje Akademska srpska asocijacija.\nČasovi će se održavati dva puta nedeljno u trajanju od po sat i po vremena, u terminima u kojima se dogovore predavač i učenici. Akademska srpska asocijacija će voditi računa da se časovi izvode kvalitetno i predviđenom dinamikom.\nSvi zainteresovani mogu da popune prijavu direktno na sajtu http://skr.rs/zabN ili da skinu obrazac prijave (koji se nalazi na kraju teksta) i pošalju na imejl: asasocijacija@gmail.com sa naslovom “Grupni časovi – Skajp”.\nNa osnovu prijava Akademska srpska asocijacija će odrediti parove predavač-grupa. Formiranje grupa vršiće se na osnovu uzrasta i nivoa poznavanja srpskog jezika.\nNeophodno je da potencijalni učenici imaju solidane računare sa zvučnicima i kamerom, dobre internet veze, osnovno znanje engleskog jezika i želju za učenjem.\nZa više informacija možete se obratiti Akademskoj srpskoj asocijaciji na imejl adresu asasocijacija@gmail.com\nPRIJAVA UČENIKA ZA BESPLATNI GRUPNI KURS


Zvezdani(n) dnevnik: Nedeljni horoskop za period od 13.Aprila do 20.Aprila...\nNedeljni horoskop za period od 13.Aprila do 20.Aprila...\nOve nedelje bi mogli malo da usporimo. Merkur u sredu ulazi u znak Bika, koji je i senzualan i praktičan. Taman da zastanemo malo i pomirišemo neki cvet... Vreme je za prave vrednosti i za emotivnu i za materijalnu sigurnost, za takve misli, reči, komunikaciju... Da stvarno slušamo sagavornike i šta nam oni govore... Uzmite nekog za ili pod ruku i šetajte, negde u prirodi jer to vole i Merkur (šetnja) i Bik (priroda)....Pluton u Jarcu ove nedelje kreće unazad, vreme je za duboko istraživanje, "veliko spremanje" , da pročistitmo svoj životni prostor da u njega može ući nova energija kada za to dođe vreme....Na kraju nedelje još jedna šansa za novi početak sa Mladim Mesecom u Ovnu. Energija Ovna voli sada i odmah, okrenuta je ka budućnosti, nema vremena za prošlost ali ima da se pokrenemo i da shvatimo da je proleće konačno počelo.....\nMerkur ove nedelje prelazi u Bika u vašu 2.kuću, zonu vrednosti i one materijalne i one emotivne, vrednosti i sigurnosti. Možda je vreme da malo zastanete i razmislite na temu vrednosti, finansija i donesete neke važne odluke. Pluton u Jarcu ove nedelje kreće unazad kroz vašu 10.kuću, vreme je za dublje istraživanje i čišćenje stare energije vezano za vaš ego, karijeru, društveni status i položaj, da bi napravili mesta novoj energiji i nekim novim ambicijama i cilevima. Mlad Mesec ove nedelje u vašem znaku u vašoj zoni ličnosti, šansa za novi početak, od izgleda do nekih ličnih ambicija i ciljeva.\nOve nedelje u vaš znak ulazi Merkur. Vreme je da zastanete i razmislite malo o svemu. Ovo je energija koju treba iskoristiti, za planove, ambicije, razgovore, pregovore. Pozovite koga treba, pošaljite poruke, mailove. Ovo je i vreme za ličnu promociju, ali i za samoanalizu. Pluton u Jarcu ove nedelje kreće unazad u vašoj 9.kući u zoni životne filozofije i vidika, morala, zakona, pravde, istine...obrazovanja, dalekih stvari i inostranstva. Vreme je za duboko istraživanje, čišćenje energije, pripremu za neke neophodne promene koje će doći. Mlad Mesec u Ovnu i energija novog početka ove nedelje u vašoj 12.kući, u zoni skrivenog, tajni, podsvesti. Pre nego što krenete dalje malo pročačkajte po podsvesti, tu su neki skriveni potencijali, vidite i šta vas to zatvara, šta krijete i polako krenite napred.\nOve nedelje vaš vladar Merkur prelazi u Bika u vašu 12.kuću. Vreme je za "čitanje između redova", za snove, meditiranje, tajne razgovore i sa sobom i sa drugima. Da razmislite o stvarima koje ste sakrili ili potisnuli. Obratite pažnju na vaše snove oni vam mogu reći mnogo toga. Pluton u Jarcu ove nedelje kreće unazad u vašoj 8.kući, zoni kriza, promena, intime, strasti, tuđeg novca i podrške. Vreme je za duboko istraživanje i čišćenje, za pripremu za neke buduće važne promene u vašem životu. Pre toga dobro pročistite staru energiju. Mlad Mesec u Ovnu i energija novog početka ove nedelje u vašoj 11.kući u zoni društvenosti, prijateljstva, nadanja, želja, iznenadnih dešavanja. Vreme je za nove projekte, vreme je da se pokrenete i u društvenom smislu.\nMerkur ove nedelje prelazi u Bika u vašu 11.kuću, zonu društvenosti, prijateljstva, nadanja, želja, iznenadnih dešavanja. I ako je ovo nešto sporija energija ona je i stabilnija i praktičnija za sve vaše društvene potrebe i komunikaciju. Sve u vezi društvenog angažovanja, komunikacije, novih ideja sada je vreme za tako nešto. Bez žurbe i temeljno. Razgovori sa prijateljima, grupama kojima pripadate o novim projektima za koje vreme tek dolazi. Pluton u Jarcu ove nedelje kreće unazad u vašoj 7.kući, zoni partnerstva i onog emotivnog i svakog drugog. Vreme je za duboko istraživanje odnosa u kojima ste. Možda i za neko "čišćenje". Za suočenje sa nekim emocijama i odlukama da li je potrebno nešto pustiti ili napustiti. Možda je vreme i da se suočite sa nekom emotivnom prošlošću. Tek posle ovog procesa i ciklusa možete krenuti napred. Mlad Mesec u Ovnu i energija novog početka ove nedelje u vašoj 10.kući u zoni vašeg ega, karijere, društvenog statusa i položaja. Vreme je za nove ambicije, ciljeve, možda i za novi posao.\nMerkur će ove nedelje preći u Bika u vašu 10.kuću, zonu ega, karijere, društvenog statusa i položaja. Vreme je da malo zastanete i razmislite o svemu, razgovarate sa nekim ljudima, razmotrite neke poslovne poteze i pripremite se za nove. Pluton u Jarcu ove nedelje kreće unazad u vašoj 6.kući i vreme je za neka dublja istraživanja i čišćenje energije u sferi svakodnevnog života, posla kojim se bavite, poslovnih odnosa, ali i zdravlja i zdravstvenih navika. Morate osloboditi prostor za novu energiju, pre svega u vezi zdravlja a onda i posla. Mlad Mesec u Ovnu i energija novog početka ove nedelje u vašoj 9.kući, zoni životne filozofije i vidika, morala, zakona, pravde, istine, obrazovanja, inostranstva. Eto prilike da započnete nešto novo od ideala, verovanja, nadanja do nekog učenja ili putovanja u daleke krajeve.\nVaš vladar Merkur ove nedelje prelazi u Bika u vašu 9.kuću, zonu životne filozofije i vidika, morala, zakona, pravde, istine, obrazovanja, inostranstva. Vreme je da zastanete i razmislite o nekim stvarima, razgovarate sa ljudima koji su negde daleko, ali i sa svima za koje vas vežu neka ista ili slična interesovanja ili životna filozofija. Pluton u Jarcu ove nedelje kreće unazad u vašoj 5.kući, zoni emocija, ljubavi, ljubavnih dešavanja, zabave, uživanja, dece. Vreme je za preispitivanje, duboko istraživanje osećanja, ljubavnih dešavanja, svega u vezi načina na koji uživate ili se zabavljate, pitanja u vezi dece. Potrebno je da otkrijete gde ste zapeli, šta treba pustiti ili napustiti, i da li je vreme za novu energiju. Mlad Mesec u Ovnu i energija novog početka ove nedelje u vašoj 8.kući, zoni krize, promena, intime, strasti, tuđeg novca i podrške. Vreme je za novi početak, drugačiji, za hrabriji skok u vezi vaših intimnih stvari i pitanja ali i zajedničkih finanasija, nekih dugova, kredita, pozajmica.\nMerkur ove nedelje prelazi u Bika u vašu 8.kuću, zonu krize, promena, intime, strasti, tuđeg novca i podrške.Vreme je da malo zastanete i razmislite o svemu temeljno i praktično.Vreme je za vrlo intimne razgovore. Oni uključuju i neke finansijske dileme, sve ovo je potrebno da bi potvrdili nešto u šta neko vreme sumnjate. Pluton u Jarcu ove nedelje kreće unazad u vašoj 4.kući, zoni doma, porodice, porodičnih odnosa, privatnih stvari i poslova. Vreme je za dublje istraživanje vaših odnosa sa porodicom, sa nekom vašom prošlošću i korenima. Negde je to neko čišćenje u prenosnom smislu reči, negde ono stvarno, kao i renoviranje, mogućnost preselenja i sl. Mlad Mesec u Ovnu i energija novog početka ove nedelje u vašoj 7.kući, znaku preko puta vas, zona partnerstva i emotivnog i svakog drugog. Imate šansu za novi početak, negde pre tog početka dolazi kraj, negde su to promene koje liče na novi početak.\nOve nedelje Merkur će preći u Bika u vašu 7.kuću, preko puta vašeg znaka u zonu partnerstva i emotivnog i svakog drugog. Vreme je za razgovor sa partnerom ako ste u vezi, ili sa nekim sa kim ste u nekom partnerskom odnosu, porodičnom, prijateljskom, poslovnom. Kako je Merkur u Biku više tvrdoglav, nemojte i vi da budete takvi. Pluton u Jarcu ove nedelje kreće unazad u vašoj 3.kući, zoni misli, reči, komunikacije. Vreme je za dubinsko istraživanje, misli pre svega a onda i nekih komunikacija sa nekim ljudima kao i nekih odluka ranije donetih. Možda je potrebno neko preispitivanje i čišćenje da bi otvorili put novoj energiji novim mislima i drugačijoj komunikaciji. Mlad Mesec u Ovnu i energija novog početka ove nedelje u vašoj 6.kući u sferi svakodnevnog života, posla kojim se bavite, poslovnih odnosa, ali i zdravlja i zdravstvenih navika. Novi početak u vezi nekog posla ili zdravstvenih navika ili samo nešto u vezi svakodnevne rutine, nešto novo i drugačije.\nOve nedelje Merkur će preći u Bika u vašu 6.kuću u oblast svakodnevnog života, posla kojim se bavite, poslovnih odnosa, ali i zdravlja i zdravstvenih navika. Možda je vreme da malo zastanete i razmislite o nekim navikama, svakodnevnim, poslovnim, zdravstvenim. Da prikupite neke nove informacije, razgovarate na tu temu sa nekim ljudima, možda i da obavite neke važne poslovne razgovore. Ovo je dobra energija i za poslovne pregovore, ali i za sva pitanja koja su vezana za vaše zdravlje. Pluton u Jarcu ove nedelje kreće unazad u vašoj 2.kući, zoni vrednosti i ličnih finansija. Vreme je za dubinsko istraživanje svega što ima veze za vaš odnos prema vrednostima, šta je vredno a šta više nije. Vreme je i za menjanje odnosa prema novcu generalno. Mlad Mesec u Ovnu i energija novog početka ove nedelje u vašoj 5.kući, zoni emocija, ljubavi, zabave, uživanja, dece. Vreme je za novi početak u ljubavi ili za novu ljubavnu priču. Za neke nove kreativne projekte, ali i za neka slavlja.\nOve nedelje Merkur će preći u Bika u vašu 5.kuću, zoni vaših emocija, ljubavi, zabave, uživanja, kreativnosti, dece. Možda je vreme da malo zastanete i razmislite, razgovarate sa partnerom o nekim važnim stvarima. Ili ako ste sami da izađete negde u prirodu u šetnju neku, možda na nekoj pešačkoj stazi upoznate nekog. Ako vam ovo izgleda nemoguće, aktivirajte se svakako razgovarajte sa nekim o ljubavi, pišite, budite kreativni, a ljubav će stići kada je vreme za nju. Družite se, uživajte u svim čulima, komunicirajte na sve moguće načine. Pluton u vašem znaku ove nedelje kreće unazad, vreme je za dubinsko istraživanje pre svega vas samih, od izgleda do životnih stavova, načina života... Vreme je da utvrdite gde ste zapeli, gde ste izgubili kontrolu, u čemu ste opsesivni. Da bi otvorili put novoj energiji potrebno je neko unutrašnje čišćenje pre svega ali i svega onog što vas opterećuje. Mlad Mesec u Ovnu i energija novog početka ove nedelje u vašoj 4.kući, zoni doma, porodice, porodičnih odnosa. Prilika za neke nove porodične stvari i odnose, ali i prilika za promene u okviru doma, renoviranje, uređenje, negde kod nekih od vas možda i preselenje.\nOve nedelje Merkur će preći u Bika u vašu 4.kuću, zoni doma, porodice, porodičnih odnosa.Vreme je za praktične razgovore u okviru porodice. Ili za razgovore, planove i pregovore u vezi nekih vaših privatnih stvari ili poslova. Pluton u Jarcu ove nedelje kreće unazad u vašoj 12.kući, zoni skrivenih stvari, tajni, podsvesti. Vreme je za dubinsko istraživanje, rada na sebi da bi postigli neki nivo dublje transformacije. Možda je potrebno da utvrdite šta je to duboko skriveno u vašoj podsvesti, šta ste nekada ranije potisnuli, ostavili za bolja vremena. I neke tajne bi trebale da budu preispitane. Da bi otvorili put novoj energiji potrebno je pustiti sve čega se grčevito držite, svega tajnog i potisnutog. Mlad Mesec u Ovnu i energija novog početka ove nedelje u vašoj 3.kući u zoni misli, reči, komunikacije otvara vam put za novi početak pre svega kada su misli u pitanju, za bolju komunikaciju, razmenu informacija, sve novo i sveže što će vas pokrenuti.\nOve nedelje Merkur će preći u Bika u vašu 3.kući u zonu misli, reči, komunikacije što odgovara Merkuru jer dobro poznaje tu oblast. Za vas to znači bolja, praktična i konstruktivna komunikacija sa ljudima, razmena ideja, poruka, pošte, mailova. Više telefoniranja, sastanaka, druženja, kretanja. Pluton u Jarcu ove nedelje kreće unazad u vašoj11.kući, u zoni društvenosti, grupa kojima pripadate, prijateljstva, ideja, želja, nadanja kao i nekih iznenadnih dešavanja. Vreme je za dubinsko istraživanje i preispitivanje vašeg društvenog života, prijateljskih odnosa ili nekih odnosa u grupama kojima pripadate. Mlad Mesec u Ovnu i energija novog početka ove nedelje u vašoj 2.kući, zoni vrednosti, odnosa prema vrednostima, ličnih finanasija. Novi početak bi mogao da se dogodi u vezi prihoda, načina i izvora zarade, možda je vreme da se pokrenete i borite se za bolju materijalnu situaciju ali i za više sigurnosti i emotivne i finansijske.\nUz tekst: Šta rade zvezde u periodu od 13.Aprila do 20.Aprila...


Strane investicije nešto veće nego u 2009. – Nadlanu.com\nStrane investicije nešto veće nego u 2009.\nBEOGRAD, 27. maja 2010. (Beta) - Ministar ekonomije i regionalnog razvoja Mlađan Dinkić izjavio je u četvrtak da bi ove godine direktne strane investicije u Srbiju mogle biti nešto veće od prošlogodišnjih, koje su iznosile oko dve milijarde dolara.\nNa predstavljanju Indeksa investicionih reformi 2010. za zemlje jugoistočne Evrope koji je uradila Organizacije za ekonomsku saradnju i razvoj (OECD), on je kazao da očekuje taj nivo direktnih ulaganja, jer je u toku seljenje industrija iz zapadne i centralne Evrope ka drugim tržištima, u čemu Srbija može pronaći svoju šansu.\nIstakao je da je strateški cilj Vlade Srbije je da se u granama koje su tradicionalno uvozno zavisne, kao što je automobilska industrija, pokuša preokret i zemlja od uvoznika postane izvoznik, zbog čega nudi podsticaje ne samo za tu industriju, već i za oblast elekronike i informacionih tehnologija.\nDinkić je kazao da Srbija pokušava da privuče strane direktne investicije i zaključivanjem ugovora o slobodnoj trgovini. Do sada su, kako je naveo, takvi ugovori zaključeni sa zemljama koje ukupno imaju više od milijardu stanovnika i to sa Rusijom, Belorusijom, Turskom, Kazahstanom, zemljama CEFTA i EFTA.


Opozicija traži više prostora u medijima tokom izborne kampanje - Raskrikavanje\n12.01.2018. Vesna Radojević Foto: Pixabay\nKao jedan od ključnih problema izneli su to što se predstavnici vlasti u medijima pojavljuju višestruko više od opozicije.\n„Posebno je nezakonit rad informativnog programa RTS kojim dominiraju nejednaka zastupljenost vlasti i opozicije, očigledno favorizovanje jedne političke organizacije, ali i netačnost i nepotpunost informacija koje se odnose na ostale političke subjekte”, navodi se u saopštenju u kome je zatražen i sastanak sa Upravnim odborom RTS-a.\nPodsetimo, rezultati monitoringa „Dnevnika 2“ na RTS-u koji je radila Novosadska novinarska škola u predsedničkoj kampanji 2017. godine pokazala je da je dužina Vučićevih izjava bila 2374 sekunde. Drugoplasirani predsednički kandidat, Saša Janković imao je svega 285 sekundi.\nBiro za društvena istraživanja – BIRODI je takođe pratio centralne informativne emisije televizija sa nacionalnom frekvencijom: RTS1, TV Pink, TV B92, TV Prva i Happy TV,televizije N1. Prema njihovim nalazima, Aleksandar Vučić je u prve tri nedelje kampanje kao premijer dobio više od 25.000 sekundi u okviru analiziranih emisija, i dodatnih 13.500 sekundi kao kandidat, što je deset puta više od prvog sledećeg kandidata.\n„Zahteva se istinito, objektivno, nepristrasno i profesionalno informisanje građana, pristup opozicije javnom servisu i upotreba zakonskih ovlašćenja radi zaštite prava građana i javnog interesa u slučajevima očigledne i grube zloupotrebe medijskog uticaja“, navodi se u saopštenju 13 opozicionih stranaka i pokreta.\nOd REM-a je posebnim dopisom zatraženo da počne da vrši svoje nadležnosti i obezbedi poštovanje osnovnih profesionalnih i etičkih principa, te principa medijskog pluraliteta.\nKako se u saopštenju navodi “od Saveta REM-a nije tražen sastanak jer je za njegove članove već formiran zahtev da podnesu ostavke“.


U Senegalu uhapšeno 30 migranata\n► U Senegalu uhapšeno 30 migranata\nSenegalska policija uhapsila je danas oko 30 migranata koji su brodom iz Gambije krenuli ka Evropi, saopšteno je u Dakaru.\nNeki putnici su uspeli da pobegnu, među kojima komandant broda, navela je policija glavnog grada Senegala.\nMigranti su nekada Atlantskim okeanom išli do Evrope, preko Kanarskih ostrva. Kasnije su migranti izabrali put preko Mediterana do Španije i Italije.\nZbog blokade u Libiji, gde obalska straža onemogućava migrantima da krenu s te obale, šverceri pokušavaju da ponađu nove puteve do Evrope.


"U potpunom samo saglasju (sa Konteom), i danas smo se čuli. Dešavaće se svađe kao i u svakoj porodici, ali smo krenuli kako treba", rekao je Salvini.\nLider antiimigrantske Lige je to kazao na skupu održanom u rimskoj opštini Fjumičino uoči prvog kruga lokalnih izbora koji se u nedelju održavaju u Italiji.\nU Fjumičinu je do sada na vlasti bila Demokratska partija nekadašnjeg premijera Matea Rencija.\nSalvinija je u toj opštini dočekalo oko 1.000 ljudi, a on je desetine i desetine njih pozivao da se popnu na binu, nakon čega se sa svakom osobom pojedinačno rukovao i uslikavao selfije mobilnim telefonom.\nMinistarstvo spoljnih poslova Tunisa pozvalo je ranije danas na razgovor italijanskog ambasadora u znak protesta zbog komentara novog ministra unutrašnjih poslova Italije Salvinija, koji je rekao da ta severnoafrička zemlja ne šalje u inostranstvo "gospodu, već osuđenike".\nMinistarstvo je saopštilo da je veoma iznenađeno zbog komentara Salvinija o migracijama između Tunisa i Evrope.\nKako je ocenilo, primedbe italijanskog ministra pokazuju "nedostatak razumevanja različitih mehanizama koordinacije između službi Tunisa i Italije, koje se bave ovim fenomenom".\nSalvini je u nedelju rekao da je Tunis slobodna i demokratska zemlja, koja nije prošla kroz "ratove, epidemije, glad i kugu", a ipak, naglasio je, Tunis "ne izvozi gospodu, deluje da češće izvozi osuđenike".


Poruka sa Kopaonik biznis foruma: Povećati svest o značaju osiguranja | CentarZaOsiguranje.com\nPoruka Kopaonik biznis foruma: Povećati svest o značaju osiguranja\nNaslovna » Vesti » Poruka Kopaonik biznis foruma: Povećati svest o značaju osiguranja\nKOPAONIK • U Srbiji je neophodno raditi na povećanju svesti o značaju osiguranja, poručili su predstavnici ove delatnosti na 23. Kopaonik biznis forumu, ističući da Srbija sa prosekom od 1,5 polisa zaostaje za razvijenim zemljama koje prosečno imaju pet do šest polisa po osobi.\nGeneralni direktor „Generali osiguranja“ Dragan Filipović ukazuje da je praksa takva da, što je zemlja bogatija, veća je svest o potrebi osiguranja. – Neke zemlje su mnogo brže radile na tome i Srbija treba da ide ka tom putu – rekao je on. Koliki je problem odsustvo svesti o značaju osiguranja, Filipović ilustruje time što je tokom katastrofalnih poplava koje su u 2014. zadesile Srbiju, ukupna šteta iznosila 1,5 mlrd EUR, a samo je 2% isplaćeno iz osiguranja. U razvijenim zemljama, navodi on, prosečan broj polisa po osobi je pet do šest, a dok je u Srbiji to 1,5 po osobi. Generalni sekretar Udruženja osiguravača Srbije Duško Jovanović poručuje da ne možemo da sačekamo da ta perspektiva sama dođe, nego je bolje da „svojim nastupom obezbedimo bolji status osiguravača“. Član izvršnog odobra „Wiener Stadtische“ Zoran Blagojević ukazao je da u svetu broj prirodnih katastrofa raste, a šteta se meri stotinama milijardi dolara. Generalni direktor „Dunav osiguranja“ Mirko Petrović izjavio je da se moraju napraviti krupni iskoraci u regulativi, jer, recimo, Rumunija, ili Turska imaju obavezno osigruanje od rizika. Te zemlje su, u tom smislu imale i blagu kaznenu politiku, a Rumunija sada ima pokrivenost tržišta preko 25%, a Turska oko 45%. On je takođe naveo da bi u Srbiji trebalo omogućiti koosiguranje, da više kuća preuzme rizik, kao što je to slučaj u Slovenji. Govoreći o regulativi, osam meseci nakon primene Zakona o osiguranju, na panelu je ocenjeno da je zaštita osiguranika sada veća, ali i nadzor nad osiguravačima. Srđan Milovanović iz NBS je naveo da je centralna banka zadovoljna postignutim, te da Srbija sada ima kvalitetan moderan pravni okvir koji je stvorio preduslove za modernije i uređenije tržište osiguranja, a da su njime i rešenja pitanja koja su opterećivala godinama. Predsednica IO „UNIQA osiguranja“ Gordana Bukumirić navela je da je 2015. za osiguravajuće kompanije u velikoj meri bila obeležena procesom usklađivanja sa tim Zakonom. U centru je upravljanje rizicima u najširem smislu. U ovom propisu se, kako je rekla, između ostalog, ističe obaveza predugovornog informisanja, kako ugovarača osiguranja, tako i osiguranika, o svim bitnim informacijama za sam proces donošenja odluke o zaključenju ugovora o osiguranju. Snežana Ristanović iz „Raiffeisen future“ zaključila je da je novi regulatorni okvir stvorio uslove za stabilizaciju tržišta, efikasniji nadzor ali i razvoj poslovanja društava uz bolju zaštitu osiguranika.


SEEbiz.eu / HR / SBB kupuje Broadband Montenegro\nSBB Broadband Montenegro Veselin Barović Telemach BBM Elektronika SBB-Telemach Eurofond\nDatum objave: 30.07.2014. - 09:21:06\nPODGORICA - Kompanija Serbia Broadband - Srpske kablovske mreže (SBB) iz Beograda, koju od prošle godine u okviru svog regionalnog biznisa vlasnički kontroliše američka firma Kolberg Kravis Roberts, uskoro će preuzeti crnogorskog kablovskog operatera Broadband Montenegro (BBM) biznismena Veselina Barovića i njegovih slovenačkih partnera, saznaju "Vijesti" iz nekoliko izvora.\nPrema pouzdanim informacijama "Vijesti", glavne transakcije i kupoprodaja akcija BBM-a tek predstoji.\n“Od zdrave konkurencije među kablovskim operaterima koristi će sigurno imati i građani kao naši krajnji korisnici”, rekao je Jovanović.\n„Vijesti“ podsjećaju da je prije dva dana za račun budućeg vlasnika BBM-a oko 1,65 odsto akcija u vlasništvu slovenačke firme BMB Elektronika kupila je firma Slovenia Broadband sa adresom u Luksemburgu, koja sama posjeduje 12 odsto akcija BBM-a.\nFirma Comersa koja posjeduje 35 odsto akcija BBM-a, kao i Eurofond sa oko 14 odsto, godinama formalno kontrolišu Barovićevi ljudi. Preostali dio ove kompanije kontrolisali su njegovi slovenački partneri. Drugi po veličini vlasnik BBM-a je Jovan Gordijan sa 21,42 odsto akcija, a treći akcionar je Bela Čeprnjak sa 14,28 odsto akcija kompanije.\nAmerička kompanija kupila je od fonda Mid Evropa partners prošle godine većinski dio United grupe, dok je manjinski ostao u vlasništvu Evropske banke za obnovu i razvoj. Članice Unired grupe bile su: SBB u Srbiji, Telemach u Sloveniji i Bosni i Hercegovini, kao i Total TV koji posluje u svih šest zemalja bivše Jugoslavije.\nNa taj način ova američka kompanija je većinski vlasnik regionalnog biznisa širom bivše Jugoslavije i svojim klijentima nudi satelitsku televiziju, internet, fiksnu i mobilnu telefoniju.


Potrebna kontrola troškova partija na Kosovu | Radio Kosovska Mitrovica\nPotrebna kontrola troškova partija na Kosovu\n17. May, 2019 15:57 |\nNacrtu zakona o finansiranju političkih subjekata protivi se više od 100 nevladinih organizacija, saopšteno je na konferenciji za medije koju je organizovao Kosovski demokratski institut (KDI).\nKako bi se suprodstavilo usvajanju Nacrta zakona o finansiranju političkih partija, civilno društvo na Kosovu pokrenulo je kampanju pod sloganom ‘’Naš novac, naši standardi’’.\n“Mi smo se juče sastali sa premijerom Kosova kako bismo od Vlade zatražili povlačenje ovog predloga zakona. Smatramo da finansiranje i revizija predviđena zakonom štete transparentnosti”, kazao je Ismet Krueziju iz Kosovskog demokrataskog instituta.\nIzmene Zakona o finansiranju političkih partija idu na ruku političkim subjektima na vlasti, ocenjuje Arbreša Lođa iz Grupe za pravne i političke studije.\n“Sve izmene koje je donela skupštinska Komisija za budžet u suprotnosti su sa povećanjem transparentnosti političkih partija. Neophodna je kontrola troškova partija na Kosovu. Smatramo da je zakon u skladu sa najboljim standardima ključnu stvar u donošenju pravih i demokrastskih odluka”, kazala je Lođa.\nPrimedbe na Nacrt zakona o finansiranju političkih subjekata uputio je i Arton Demhasaj Iz Organizacije za demokratiju, antikorupciju i dostojanstvo.\n“Iako je zatraženo da mogućnost finansiranja političkih partija partijama bude izuzeta, u predlogu je ostalo da se može dati suma od 50 evra, da bi radna grupa ovaj iznos povećala na 500 evra. Ovo smatramo veoma rizičnim jer novac predstavlja najveći izvor korupcije”, rekao je Demhasaj.\nKampanju ‘’Naš novac, naši standardi’’, predstavnici civilnog društva nastavljaju sastancima sa predstavnicima institucija. Nacrt Zakona o finansiranju političkih partija Vlada Kosova je usvojila oktobra prošle godine. Inicijativa za izmene i dopune Zakona o finansiranju političkih partija, zasnovanog na načelima Venecijanske komisije, izvršena je zbog jačanja transparentnosti i borbe protiv korupcije.


Projektovanje :: Daibau.rs\nImenik > Arhitektura\t> Projektovanje\n3438 preduzeća za gradnju\nprojektanti po celoj Srbiji\nPoslednji projekti za projektante\nProjekat za renoviranje kuće, dvorišta i enterijer\nPoštovani, potreban projekat za adaptaciju postojeće kuće za stanovanje, dvorišta i dizajn enterijera. Povezivanje podruma, sprata i potkrovlja ste...\nProjekat za adaptaciju sprata kuće, dizajn , 3d\nPoštovani, potreban projekat za adaptaciju. Radi se o spratu kuće, trenutno su cigle s unutrašnje strane. Sva prateća dokumentacija, dizajn enterij...\nProjektovanje tavanskog prostora\nPoštovani, potrebno mi je projektovanje dve sobe u tavanskom prostoru i stepeniste kako bi povezali stan sa tim sobama. Takodje sva procedura oko e...\nSarađujemo sa 3.438 preduzećima, vaše mišljenje nam mnogo znači\nPredali su zahtev za legalizaciju i nastavljamo saradnju.\nProjekat za modernu kuću ravan krov fotonaponske ćelije\nBrzu reakciju, poštovanje rokova, tehničko savetovanje\nProjekat za kuću, građevinska dozvola\nSavršeni! I za saradnju i za savet!\nProjekat renoviranja fasade i krova\nProjektovanje - Korisne informacije i saveti\nIdejni zadatak i idejno rešenje\nNovogradnja, nadgradnja, dogradnja i rekonstrukcija\nGradnja na strmoj parceli\nProjekat porodične stambene kuće\nPoslovni objekat ZIEGEL HOUSE Beograd\nDIMITRIJE ŽIVANOVIĆ PR INŽENJERSKE DELATNOSTI I TEHNIČKO SAVETOVANJE SMART DESIGN 2000 BEOGRAD


Udruženi sindikati Srbije "Sloga" ne mire se sa otkazom uručenim svom aktivisti Vladici Tomaševiću - Protesti ispred Trajala i Unije poslodavaca\n- U slučaju da Vladica Tomašević, predsednik sindikata "Sloga", ne bude vraćen na posao nakon otkaza koji je nezakonito dobio zbog svoje sindikalne aktivnosti organizovaćemo protest ispred fabrike Trajal u Kruševcu. Postoji predlog da se simbolično, zbog kršenja radničkih prava, taj protest održi 1. maja, odnosno na Međunarodni dan rada - najavljuje za Danas Željko Veselinović, predsednik Udruženih sindikata Srbije "Sloga".\nNaš sagovornik ističe da će "Sloga" prvo podneti tužbu nadležnim sudskim organima i Inspekciji rada i zatražiti da se Vladica Tomašević momentalno vrati na posao jer po tumačenju te sindikalne centrale nije postojao nijedan razlog za njegovo otpuštanje. - U slučaju da do toga ne dođe bićemo prinuđeni da organizujemo proteste. Pored demonstracija ispred Trajala organizovaćemo i protest ispred sedišta Unije poslodavaca Srbije u Beogradu, s obzirom da je Miloš Nenezić, generalni direktor te kruševačke fabrike ujedno i potpredsednik te poslodavačke organizacije koja je dužna da utiče na njega i spreči ga u njegovom pokušaju šikaniranja sindikalnih aktivista - naglašava Veselinović.\nPodsećanja radi, Vladica Tomašević, predsednik sindikata "Sloga", u kruševačkoj fabrici "Trajal" dobio je otkaz 7. aprila, kako tvrde u USS "Sloga", zbog svoje sindikalne aktivnosti i kritikovanja rukovodstva preduzeća na čelu sa Nenezićem kao i zbog podrške "Protestu protiv diktature" koji se odvija u gradovima širom Srbije.\nSa druge strane, iz Trajala poručuju da Tomašević otkaz nije dobio zbog svoje sindikalne aktivnosti, već da je proglašen tehnološkim viškom s obzirom da je "zbog ekonomičnosti poslovanja prestala da postoji celina u kojoj je on radio, a radio je na poslovima održavanja kruga". Takođe, u Trajalu tvrde da je program rešavanja viška zaposlenih, kojim je obuhvaćen i Tomašević, donet pre nego što su studenti počeli sa demonstracijama tako da ni to nikako ne može biti razlog za otkaz koji je dobio.


Putevi u Srpskoj odnose sve više života - Samo ove godine do danas 100 poginulih | Infomedia Balkan\nAuto moto | 26.Oct.2018 - 09:31 h\nPutevi u Srpskoj odnose sve više života - Samo ove godine do danas 100 poginulih\nBroj poginulih u saobraćajnim nesrećama u RS u trećem tromjesečju ove godine veći je za 43 odsto u odnosu na isti period pošle godine, podaci su Republičkog zavoda za statistiku RS.\n"Ukupan broj saobraćajnih nezgoda u trećem tromjesečju 2018. godine veći je za pet odsto u odnosu na isti period 2017. godine, a broj povrijeđenih lica veći je za tri odsto u odnosu na prošlu godinu", navode iz Zavoda.\nNa Međunarodnoj konferenciji "Bezbjednost saobraćaja u lokalnoj zajednici" je rečeno da je za devet mjeseci ove godine u RS poginulo 98 ljudi u saobraćajnim nesrećama.\nNeđo Trninić, ministar saobraćaja i veza RS, rekao je da je zabilježeno povećanje broja poginulih u odnosu na isti period prošle godine, kada ih je bilo 80.\n"Ministarstvo nije zadovoljno realizacijom ciljeva iz strategije koja reguliše ovu oblast, zbog čega nadležni moraju da rade na poboljšanju uslova za bolju bezbjednost u saobraćaju", istakao je Trninić.\nNaglasio je da je u proteklom periodu bio izdvajan jedan odsto od ukupnih sredstava osiguravajućih kuća u RS za unapređenje bezbjednosti saobraćaja. Žali što Narodna skupština RS nije podržala inicijativu Ministarstva da ta praksa bude nastavljena.\n"Nećemo odustati od te inicijative u budućnosti", rekao je Trninić.\nMilija Radović, direktor Agencije za bezbjednost saobraćaja RS, naveo je da je najčešći uzrok stradanja na putevima RS neprilagođena brzina kretanja vozila.\n"Oko 30 odsto lica stradalo je zbog slijetanja vozila sa kolovoza, a 20 odsto njih su mladi između 21 i 30 godina", naveo je Radović. On je dodao da je ove godine posebno nepovoljan po broju poginulih bio avgust, kada je bilo 24 poginulih, te napomenuo da su jul i avgust inače mjeseci s najnepovoljnijom statistikom.\nPrema njegovim riječima, dvije takozvane crne tačke s najvećim brojem poginulih na banjalučkoj regiji su putni pravac Klašnice - Prnjavor i Klašnice - Nova Topola - Gradiška.\nZdravko Ivić, član Upravnog odbora "Asocijacije auto-škola BiH", rekao je da su u Asocijaciji više puta upozoravali da po pitanju bezbjednosti saobraćaja treba uraditi nešto.\n"Nema vozača bez pređenih kilometara. Naši kandidati izađu sa obuke, a ne pređu ni 250-300 kilometara i to ograničava kandidata. U drugim zemljama, koje vode računa o tome, nema obuke bez 1.500 pređenih kilometara, pa sada kada se to uporedi s našom kilometražom, vidi se razlika", ističe Ivić. Istakao je da su u Asocijaciji tražili i da se u vozačku dozvolu upiše u kojoj auto-školi je vozač prošao obuku, da bi se na taj način pratilo koja škola je koliko kvalitetna.\n"Čak smo tražili i da se organizuje okrugli sto i da uperimo prstom jedni u druge da bismo vidjeli ko je za šta odgovoran u oblasti bezbjednosti saobraćaja", kazao je Ivić. Dodao je da je, kada je obuka kandidata u pitanju, najbitniji Zavod za obrazovanje odraslih, koji, kako kaže, određuje ko će koga ispitivati i ko će položiti.\n"Problem je i u tome što danas imamo mlade ljude koji kupuju vozačke dozvole prije nego što regularno odrade obuku, tako da je i to jedan od razloga nezgoda", zaključio je Ivić.\nPrema podacima Republičkog zavoda za statistiku RS, po godinama starosti vozila, šest odsto se nalazi u kategoriji do pet godina, 39,6 odsto od šest do 15 godina, dok je oko 54 odsto registrovanih vozila starije od 15 godina.\n"U trećem tromjesečju ove godine u RS su registrovana 111.802 vozila, što je za oko šest odsto više u odnosu na isti period prethodne godine. Prvi put su registrovana 8.382 vozila, odnosno 12,4 odsto više u pomenutom periodu", navode u Zavodu.\nIstakli su da su od ukupnog broja registrovanih vozila 82,4 odsto putnički automobili, oko deset odsto teretna, 4,1 odsto priključna vozila, a oko dva odsto su ostale kategorije vozila.


Jednomesečna beba greškom je vakcinisana u Turskoj protiv kovida 19, ali je dobro, rekao je lekar koji ga je pratio, što je bio prvi poznati slučaj vakcinacije novorođenčadi u svetu.\n“Jednomesečna beba je greškom u julu vakcinisana protiv kovida 19 umesto protiv hepatitisa”, rekao je za AFP Zafer Kurugol, pedijatrijski infektolog sa Egejskog univerziteta, koji posmatra bebu.\nKurugol je rekao da je zdravstveni radnik koji je davao vakcinu u okolini Izmira odmah uvideo grešku i obavestio vlasti.\nDete je odmah prevezeno u Univerzitetsku bolnicu na Egejskom moru, gde je pregledano i praćeni su mu otkucaji srca. Lekari su ga posmatrali nedelju dana i nisu našli negativne posledice.\n“Napustio je bolnicu potpuno zdrav, pošto je došao. Nije imao čak ni nuspojave koje ponekad imaju odrasli, poput groznice. Majka je nastavila da ga doji”, rekao je Kurugol.\nBeba, koja danas ima 4 meseca, zdrava je i redovno je pregledaju lekari.\nRazvio je antitela\nIspitivanja su pokazala da je razvio antitela na kovid 19, dodao je infektolog, koji nije hteo da kaže kojom vakcinom je dete vakcinisano.\nU Turskoj se primenjuju dve vakcine, Biontek-Fajzerova i “koronavak”.\nSvetska zdravstvena organizacija (WHO) je na pitanje agencije Frans pres (France Presse) rekla da ispitivanja još traju, ali da “treba više dokaza o kratkoročnom i o dugoročnom delovanju infekcije virusom SARS CoV-2 kod dece kao i o profilu neštetnosti vakcine među decom, kako bi se utvrdile prednosti i rizici vakcinisanja mladih osoba”.\nKompanija Fajzer je ove nedelje objavila da su kliničkim ispitivanjima koja upravo vode obuhvaćena i deca od šest meseci i naviše.\nJedini podaci koje je Fajzer dosad objavio odnose se na vakcinisanje dece od 5 do 12 godina protiv kovida.\nKurugol je na televiziji izjavio da je “veći broj” beba greškom vakcinisan protiv kovida u zdravstvenim ustanovama i da će se uskoro objaviti studija o tim slučajevima.\nTursko ministarstvo zdravlja najavilo je administrativnu istragu.


Foto: Instagram/Screenshot/alishalehmann7 / Instagram\nŠvajcarska fudbalska reprezentativka Ališa Leman poznata je kao osoba koja je bez dlake na jeziku, a nedavno je poručila je da muškarci dolaze na utakmice devojaka samo zbog toga što maštaju o njima. A danas svi pišu kako je u ljubavi sa - fudbalerom.\nNaime, 22-godišnja fudbalerka Evertona, za koji nastupa kao pozajmljena od strane Vest Hema godinama važi za jednu od najlepših na svetu u svom sportu, a posle toga što je imala vezu sa saigračicom Ramonom.\nOvog puta je stupila u intimne odnose sa Daglasom Luizom fudbalerom koji je nekada nastupao za Mančester siti, a danas je član Aston Vile.\nO privatnom životu ove mlade fudbalerke se dosta govorilo, pošto je bila u istopolnoj vezi sa saigračicom iz reprezentacije, osam godina starijom Ramonom Bahman koja nastupa za Pari Sen Žermen, ali je izgleda rešila da to promeni.\nNaime, Instagram profilu Daglasa Luiza se pojavio se snimak zaljubljenog para, a brazilski fudbaler je lepu fudbalerku oslovio sa "princeza".\nTo je bilo sasvim dovoljno da mediji u Britaniji kreiraju priču o njihovoj velikoj ljubavi.\nOvako je govorila ranije


Dodik: Šmit ne može nametnuti Izborni zakon, on nije Visoki predstavnik - Svet - Dnevni list Danas\nPočetna » Svet » Dodik: Šmit ne može nametnuti Izborni zakon, on nije Visoki predstavnik\nDodik: Šmit ne može nametnuti Izborni zakon, on nije Visoki predstavnik\nSrpski član Predsedništva BiH Milorad Dodik izjavio je danas da u Republici Srpskoj značajan deo ljudi ne bi prihvatio moguće nametanje Izbornog zakona BiH.\nDodik je ponovio da Kristijan Šmit (Christian Schmidt) nije Visoki predstavnik u BiH, iako se, kako je naveo, „uporno identifikuje ili predstavlja na lažan način“.\n„Njegova identifikacija neće biti promenjena, bar što se nas tiče. Šmit nema potvrdu Saveta bezbednosti UN i nije visoki predstavnik“, rekao je on novinarima u Banjaluci.\nPrema njegovim rečima, ako bi priznao legitimitet Šmita kao Visokog predstavnika, to bi značilo da bi „legalizovao da taj čovek može da prekrši Aneks 4 Dejtonskog sporazuma, odnosno Ustav BiH“ i kaže – donosim novi ustav, koji će propisati da ne postoji Republika Srpska“.\nSrpski član Predsedništva BiH je dalje kazao da, čak i da je „legalno izabran“, Šmit ne može nametnuti Izborni zakon i nema ništa sa evropskim integracijama BiH.\nPrema njegovim rečima, Šmit je „možda predstavnik zemalja koje su ga izabrale – Kvinte, Kanade, Japana“, dodavši da će, ako neko iz tih zemalja kaže da je njihov predstavnik ili predstavnik Nemačke, otići na razgovor s njim.\n„Kakva blokada? BiH je propala kada je proglašen Dejton i to se znalo i samo je pitanje kada će biti objavljeno. Niko ne blokira BiH. Išao sam u Predsedništvo i bio tamo. Još samo neću da mi oni govore kako ću da glasam“, rekao je Dodik.\n„Narodna skupština Republike Srpske je krajnje mesto odluke, tako treba i da bude i tako piše u Dejtonskom sporazumu“, rekao je Dodik.\nPrema njegovim rečima, radi se o 21 milionu konvertibilnih maraka mesečno (10,7 miliona evra), ali nije rekao na koji način i iz kog budžeta je taj novac obezbeđen.\nOn je dodao da će taj novac biti isplaćen ako se ne postigne rešenje o učešću srpskih predstavnika u radu parlamenta BiH, koji 20. septembra treba da raspravlja o predloženom zakona o budžetu institucija i međunarodnih obaveza BiH za ovu godinu.\n„Ako se dogovorimo sa ostalima iz Republike Srpske, ići ćemo ili nećemo ići“, naveo je on.\nOn je dodao da nije važno pitanje „da li će ići ili ne“, već šta će tamo da rade, ako odu.\n„Ako odemo mi ćemo biti protiv svega, odnosno protiv sve i jedne tačke dnevnog reda“, rekao je Dodik.\nBanjalukaBiHDejtonski sporazumKristijan ŠmitMilorad DodikRepublika Srpskasavet bezbednosti unSarajevo\nJedno reagovanje na “Dodik: Šmit ne može nametnuti Izborni zakon, on nije Visoki predstavnik”\n16. septembra 2021. u 20.14\nRadovan III, vodi svoj narod u bedu. „Narode moj“.\nNemački ministar unutrašnjih poslova Horst Zehofer (Seehofer) rekao je da je spreman da poveća broj saveznih policajaca na granici sa Poljskom kako bi pomogao u borbi sa rastućim brojem ilegalnih migranata koji tu stižu preko Belorusije.


Epson Štampač EcoTank M1120 - Idealno.rs\nPočetna / Računari i oprema / Štampači, skeneri / Ink-jet štampači / Epson Štampač EcoTank M1120\nEpson Štampač EcoTank M1120\nPonuda prodavnice Tehnomanija za proizvod Epson Štampač EcoTank M1120. Ispravnost cene i podataka proveri na internet stranici prodavnice.\nod 14.510,92 DIN\nEPSON Štampač L1110 EcoTank - PRI04255 Kolor, Inkjet, A4\nHP štampač Laserjet P1102W (CE658A)\nod 10.779,30 DIN\nEPSON POS štampač TM-U220A-057\nod 21.183,00 DIN\nHP ketridž CN046AE\nRezolucija štampanja (u dpi) 1200 x 600 dpi\nVeza USB, Wi-Fi\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Epson Štampač EcoTank M1120 i izberi najbolju. Ink-jet štampači iz kategorije Štampači, skeneri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Epson Štampač EcoTank M1120 i vidi da li ti odgovara ili pogledaj druge proizvode brenda EPSON. Opis i tehnički podaci proizvoda Epson Štampač EcoTank M1120 se mogu razlikovati od onih u internet prodavnici u kojoj obavljaš kupovinu. Epson Štampač EcoTank M1120 je dostupan u prodavnici Tehnomanija po ceni, koja je navedena pored svakog prodavca u meniju "Prodavnice".\nGarantne uslove za Epson Štampač EcoTank M1120 proveri u prodavnici u kojoj nameravaš da obaviš kupovinu. Slika za Epson Štampač EcoTank M1120 je simbolična, zato se pre kupovine u prodavnici uveri da je proizvod isti.\nModel: EPSON M1120\nOstalo: Potrošnja energije: 14 W (standardno kopiranje), 0,7 W (sleep mode), 3 W (spreman)Napon: AC 100 V - 240 VPriključci: USB, WiFi, Wi-Fi Direct\nRezolucija: Štampanje: 1440 x 720 dpi


DS: Bez slobodnih medija nema demokratije | Ritam Grada - vesti Kragujevac\nGradski Odbor Demokratske stranke oglasio se saopštenjem za javnost u kome ističe da je u Kragujevcu “nebrojeno puta ukazivao da će lokalna vlast celokupnom svojom politikom ali i odnosom prema najvažnijim gradskim institucijama, tradiciji i vrednostima, svesti ovaj grad na nivo ruralne palanke”.\nTo što nedeljnik „Kragujevačke“ nije osvanuo uobičajeno na kioscima, velika je sramota za grad na Lepenici, kolevku novinarstva.\n“Sramota je za sve nas zajedno, a posebno za aktuelnu vlast koja je svojim činjenjem i nečinjenjem doprinela da grad od 200 hiljada stanovnika ostane bez ijednog štampanog medija. Sramota je i za državu Srbiju, preciznije republičku vlast i sve institucije koje su dozvolile da se u Kragujevcu punih pet godina krši zakon i ne raspisuje konkurs za sufinansiranje medijskih sadržaja od javnog interesa. Politička volja i samovolja zamenila je pravnu državu, nasilje i strah aktivizam i borbu za sprovođenje zakona, ali i pravo građana da budu objektivno, istinito i pravovremeno informisani. I da biraju kome veruju – jedinom elektronskom mediju koji građani, iako je to u suprotnosti sa zakonom i ako ih niko nije ni pitao izdašno finansiraju, ili jedinom nedeljniku u Kragujevcu”, navode u Demokratskoj stranci.\nKako se ističe u saomšetnju, niko ne tvrdi da bi „Kragujevačke“ uspele da reše sve finansijske probleme konkursima za sufinansiranje medijskih sadržaja, ali teško da bi novinari koji su stvarali i Radio Televiziju Kragujevac, pa i sve druge relevantne lokalne medije u Kragujevcu i bili okosnica nedeljnika „Nezavisna svetlost“, odnosno „Svetlost“, ostali bez novca na pomenutim konkursima.\n“Sa druge strane, mediji žive od reklama i oglasa, ali je to u Kragujevcu zbog političkih pritisaka veoma teško izvodljivo redakcijama od integriteta koje profesionalno obavljaju svoj posao. Takođe, pored konkursa, reklama i oglasa, mediji u našem gradu su izloženi diskriminaciji, jer ih aktuelna gradska vlast onemogućava da rade u skladu sa pravilima profesije. Na događaje koje organizuje lokalna vlast pozivaju se odabrani, izjave i informacije po pravilu dobijaju opet odabrani, a zahtevi profesionalnih novinara nailaze na ćutanje administracije”, piše u saopštenju DS.\nKako navode u Demokratskoj stranci institucije u gradu i lokalna vlast rade u „tajnosti“, jer, na primer, umesto da na sednice Gradskog veća svrati i običan građanin, s obzirom na to da su otvorene za jvnost, novnarima se prosledi saopštenje.\nGradski odbor Demokratske stranke pruža punu podršku ne samo redakciji „Kragujevačkih“, već i svim profesionalnim novinarima u borbi za nezavisnost i slobodu medija i poštovanje zakona, jer je to suština demokratije.


Rusija je zainteresovana za stabilizaciju prilika na Balkanu, rekao je predsednik Ruske Federacije Vldimir Putin na konferenciji za novinare nakon dvoipočasovnog sastanka sa Aleksandrom Vučićem u Moskvi. Srbija je unapredila odnose sa Rusijom i učvrstila poverenje sa tom zemljom, rekao je Vučić.\n"Nastavićemo da pružamo podršku Srbiji i njenoj teritorijalnoj celovitosti", rekao je ruski predsednik i dodao da situacija mora političkim putem da se reguliše u skladu sa Rezolucijom 1244.\nKada je u pitanju dijalog Beograda i Prištine, Putin je rekao da će Moskva podržati svako uzajamno prihvaćeno rešenje.\nUz ocenu da je nakon sastanka sa Putinom, Srbija unapredila odnose sa Kremljom, predsednik Srbije Aleksandar Vučić zahvalio se Putinu na podršci Rusije.\n„Srbija visoko ceni ruku prijateljstva koju nam je pružio predsednik Putin i hoću da mu poželim uspeh na predstojećim izborima da bi nastavio da sprovodi politiku daljeg jačanja veza među našim zemljama“, rekao je Vučić.\nPredsednik Srbije je ponovio da je zvanični Beograd vojno neutralan i da nema težnje da uđe u vojne saveze, uključujući NATO.\nSrbija i Rusija su tokom današnjih sastanaka potpisali mnogo važnih sporazuma između Srbije i Rusije, rekao je Vučić i dodao da je jedan od najvažnijih onaj koji se tiče isporuke ruskog gasa u Srbiju.\n„Važna činjenica i za Srbiju i za Rusiju je da mi koristimo sve više gasa, što dokazuje da u našoj zemlji neprekidno postoji ekonomski napredak. Izražavam zahvalnost predsedniku Putinu što se Srbija nije suočila ni sa kakvim problemima u nabavci gasa za svoje potrošače“, izjavio je predsednik Srbije.\nKada je reč o energetici, Vladimir Putin izjavio je da se razmatra uključivanje srpskih partnera u „Turski tok“.\n„U perspektivi, Srbija, osim velikog tržišta za ruski gas, može da postane i važna zemlja za tranzit tog gasa. Razrađuje se pitanje uklju8čivanje srpskih partnera u ’Gazpromov’ projekat novih maršruta dostavljanja gasa, a to je ’Turski tok’“, rekao je Putin.\nPosle razgovora predsednika dveju zemalja, potpisan je dokument kojim je Srbiji omogućeno da reizvozi ruski gas. Time je stavljen van snage protokol potpisan krajem 2012. godine. na osnovu kojeg reizvoz ruskog gasa nije bio moguć.\nVladimir Putin je najavio i jačanje kulturne i humanitarne saradnje, podsetivši da je završen mozaik na kupoli Hrama Svetog Save u Beogradu, te da je nedavno u Srbiji nastupao ansambl "Aleksandrov".\nNešto ranije istog dana, Vučić se sastao sa potpredsednikom Vlade Ruske Federacije Dmitrijem Rogozinom sa kojim je razgovarao o bilateralnim odnosima, situaciji u regionu i ekonomskoj saradnji.\nPredsednik Srbije Aleksandar Vučić je posetu Moskvi počeo u ponedeljak, 18. decembra. Vučić se, kako je rekao, nada da će nakon sastanka sa Putinom imati dobrih vesti za Srbiju.\nPored političkih, glavna tema na stolu će biti ekonomska – tačnije iz oblasti energetike – eventualno priključenje Srbije na gasovod "Turski tok".\n"Lideri će razmotriti razvoj rusko-srpskog strateškog partnerstva, u političkoj, trgovinsko-ekonomskoj i kulturno-humanitarnoj saradnji, kao i međunarodne i regionalne teme", navodi se u saopštenju Kremlja koje je izdato nakon što je Vučić stigao u Moskvu.\nU saopštenju se dodaje da će tokom susreta biti potpisan niz bilateralnih dokumenata i da će se predsednici obratiti novinarima.\nVučić je u Rusiji rekao da će sa ruskim predsednikom razgovarati i o vojnotehničkoj saradnji. "Želimo da imamo dovoljno da štitimo zemlju i obezbedimo vojnu neutralnost", rekao je Vučić za RTS.\nOn je naveo i da je "planirana kupovina helikoptera Mi-17 ili varijacija tog modela".\nNa pitanje da li će biti reči o nabavci sistema protivvazdušne odbrane, Vučić je rekao da "ne želi o tome da govori jer je kupovina takvog sistema "suviše složeno i škakljivo pitanje".\nPo dolasku u Moskvu, Vučić je rekao i da pitanje Rusko-srpskog humanitarnog centra u Nišu, za Srbiju nije laka tema.\n"Računam da će naši ruski prijatelji imati strpljenja da saslušaju naše argumente, a kakav će biti odgovor Srbije, daće Vlada Srbije u narednom periodu u skladu sa sopstvenom nezavisnošću, suverenošću koja se ogleda u načinu donošenja odluka", rekao je Vučić.\n"Mislim da je više političkih aspekata ove posete nego ekonomskih", ocenio je za RSE novinar Miša Brkić.\n"Među političke spada i ta takozvana vojna saradnja i ti silni avioni, tenkovi, raketni sistemi i ostalo što Srbija pokušava da nabavi", dodaje Brkić.\nRusija je Srbiji nedavno donirala šest MIG-ova u čiji remont sada treba uložiti, a najavljivano je i da će u Srbiju iz Rusije biti isporučeno i 30 tenkova i 30 oklopnih vozila.\nNada da Srbija neće ući u NATO\nU državnim medijima u Rusiji Vučićeva poseta prati se kao veoma značajan događaj, kaže za naš program direktor ruskog servisa Radija Slobodna Evropa, Andrej Šari. Prema njegovim rečima, zbog poluizolacije u kojoj se Ruska Federacija nalazi poslednjih godina, svaki strani zvaničnik koji poseti tu zemlju sa prijateljskim porukama doživljava se kao bitan gost:\n„Ako pogledamo sajtove vodećih ruskih glasila koja su direktno ili indirektno povezana sa vladom u Kremlju, vidimo da je naglasak na tome da je Srbija jedan od ruskih partnera, da ova poseta daje nadu da će se poboljšati odnosi između dveju zemalja, da Srbija neće ući u NATO, da poseta predsednice Vlade Srbije (Ane Brnabić, prim. RSE) Briselu (koja se održava paralelno sa Vučićevim dolaskom u Moskvu, prim. RSE) ništa ne znači, da je predsednik bitniji od premijera i da će se Srbija polako okrenuti Rusiji, jer u njoj vidi svoj ekonomski interes“, kaže Šari.\nZanimljivo je, dodaje naš sagovornik, da se balansiranje zvaničnog Beograda između Rusije i NATO u Moskvi preokreće na rusku stranu. Kremlj iz ove posete želi da izvuče najbolji propagandistički rezultat u susret predsedničkim izborima koji se u Rusiji održavaju naredne godine, smatra Andrej Šari.\n„Ako govorimo o tome šta će Putin izvući iz svega ovoga, naglasak je na poruci da u Evropi još ima slovenske braće koji razumeju Rusiju bolje od nekakve Amerike ili Velike Britanije, da Rusija može da računa na Srbiju i da Putinov spoljnopolitički pasijans nije izgubljen. Za njega je to dosta bitno u susret izborima koji će biti održani u Rusiji sledećeg proleća.“\nSrbija i Turski tok\nŠto se ekonomije tiče, Vučić je rekao da će biti reči o uvećanju trgovinske razmene sa Rusijom, ali i o gasu.\n"Biće potpisani sporazumi u vezi sa gasom. Uvećana je potrošnja gasa, iznosi više od dve milijarde kubnih metara, jer, kako napreduje industrija, veća je i potrošnja gasa. Razgovaraće se o uvećanju skladišta u 'Banatskom Dvoru', kako bismo obezbedili sigurnost za građane i fabrike", rekao je Vučić.\nTakođe, dodao je, tema će biti i "na koji način da gas koji ulazi u Tursku dođe do Srbije".\nSnabdevanje Srbije gasom preko gasovoda „Turski tok“, gasnog kraka koji gradi ruski gasni gigant „Gasprom”, a koji se prostire od Rusije do Turske, bilo je tema i prilikom posete predsednika Turske Redžepa Tajipa Erdogana Srbiji, a o njoj je govorio i Aleksej Miler, predsednika Upravnog odbora "Gasproma", koji je naveo da će „izgradnja deonice gasovoda između Rusije i Turske stvoriti mogućnost za dodatne količine gasa za zemlje regiona, uključujući Srbiju".\n"Mi smo otvorili tu temu još pre godinu dana", rekao je nedavno Vučić na pitanje Radija Slobodna Evropa. "Razgovaramo još... Možda nešto konkretnije postignemo tokom posete Moskvi, možda ne, videćemo", rekao je na konferenciji početkom decembra.\nInače, kako je saopštio "Gasprom", a prenela ruska agencija Tas s, od 1. januara do 15. decembra isporuka gasa u Srbiju je, u odnosu na isti period prošle godine, povećana za 23,5 odsto.\nSrbija godišnje iz domaćih izvora proizvede 16 odsto gasa, dok ostatak nadoknađuje iz uvoza, podatak je Agencije za energetiku Vlade Srbije iz godišnjeg izveštaja o radu za 2016.\nEvropska Unija Srbiji nudi izgradnju gasnog interkonektora, kojim bi se Srbija, preko Bugarske i Grčke, povezala na terminal tečnog prirodnog gasa u Atini, a u cilju, kako nam je rečeno u delegaciji EU u Srbiji "povećane bezbednosti snabdevanja Srbije i regiona jugoistočne Evrope i diverzifikacije izvora gasa".\nZa ovaj projekat, kako nam je rečeno u delegaciji EU u Srbiji, ponuđen je grant od 49,6 miliona evra, a radovi bi mogli da počnu 2020. godine.\nNovinar Miša Brkić ukazuje da za priključenje Srbije na "Turski tok" prepreka može biti Bugarska koja se nalazi između Turske i Srbije, a koja je članica EU, te ocenjuje da Srbija propušta prilike da uzme parterstvo u drugim projektima koji bi takođe mogli da obezbede dovoljne količine gasa.\n"To su pre svega projekti EU, dakle zajednice kojoj Srbija toliko žudi da se priključi da ni ne primećuje da odatle stižu ponude za nabavku gasa. Dakle, niko se u ovoj državi time ozbiljno ne bavi i bojim se da će od te priče ostati samo priče", kaže Brkić.\nVučić je prvi put u Moskvi kao predsednik Srbije, a u Rusiji je nekoliko puta boravio u funkciji premijera i jednom kao potpredsednik Vlade Srbije.\nU nekoliko navrata se spekulisalo da su posete vezane za dešavanja na domaćoj političkoj sceni. Tako je poseta iz marta 2014. godine, u vreme formiranja vlade, naknadno objašnjena lekarskim pregledom, a ne političkim susretima, dok je marta 2017. Putin Vučiću poželeo uspeh na tada predstojećim predsedničkim izborima.\n"Razlozi za posetu mislim da su populistički i to se vidi, jer tako učestale posete, ako su državnici ozbiljni i ako dogovaraju ozbiljne poslove, onda nema potrebe tako često građanima prikazivati kako predsednik ima velike poslove i obaveze i stalno mora negde da putuje na istok", rekao je Brkić.\nPlanom posete predviđeno je i da Vučić održi predavanje na Moskovskom državnom institutu za međunarodne odnose Ministarstva spoljnih poslova Ruske Federacije na temu "Srbija, čuvar nezavisnosti i suvereniteta - važnost samostalnog odlučivanja u savremenom svetu", a po dolasku u Rusiju je posthumno dodelio orden za Vitalija Čurkina, ambasadora Rusije u UN, koji je uručen njegovoj supruzi Irini Čurkin.


Gejts traži od članica NATO da vojnike zadrže na Kosovu i posle izveštaja Kontakt 10. decembra\n22 oktobar, 2007\nAmerički sekretar za odbranu Robert Gejts zatražio je danas od članica NATO da zadrže svoje vojnike u sastavu Kfora i posle 10. decembra kada će Kontakt grupa dostaviti svoj izveštaj UN o budućnosti Kosova.\n"Tražim od svih zemalja da zadrže svoje snage na Kosovu u okviru Kfora bez obzira šta će se desiti posle 10. decembra", rekao je Gejts ministrima odbrane zemalja jugoistočne Evrope u Kijevu. Pregovori Beograda i Prištine o budućnosti Kosova nastavljeni su ove jeseni uz posredovanje "trojke" Kontakt grupe u kojoj su predstavnici EU Volfgang Išinger, SAD Frenk Vizner i Rusije Aleksandar Bocan-Harčenko.\nPregovori treba da traju do 10. decembra kada se očekuje izveštaj Kontakt grupe generalnom sekretaru UN Ban Ki Munu.\n"Dajemo šansu 'trojci' ali smo realni. Zemlje moraju da se pripreme na ono što će se dogoditi posle 10. decembra, a NATO će morati da dovrši planove za misije koje je predložio (izaslanik UN) Marti Ahtisari", rekao je Gejts.\nPrema Ahtisarijevom planu o "nadziranoj nezavisnosti", Evropska unija će imati značajnu ulogu na Kosovu. "Mi ne želimo da mandat Kfora bude produžen.\nEvropska unija ima važnu ulogu i mi podržavamo njene napore da tamo uspostavi misiju", rekao je američki zvaničnik.\nGejts razmatra premeštanje američkih vojnika s Kosova u Avganistan ako ostale članice NATO ne pošalju dodatne snage u tu zemlju. Mandat vojnicima SAD na Kosovu produžen je do leta 2008. nakon čega će Vašington razmotriti povlačenje svojih 1.600 vojnika iz Kfora.


Test 2014 PRINTERSKE ISPORUKE U SRBIJI | SITO\nNAPOMENA: Svi podaci u ovom izveštaju služe kao ilustracija alata i ne predstavljaju realne vrednosti\nNa tržište štampača i MFP uređaja u Srbiji isporučeno je 185,188 uređaja što predstavlja povećanje od 16.6% na godišnjem nivou. Sa druge strane, ostvareni promet od 29.1 milion evra beznačajno se pomerio (0.9%) tako da je na brzo-rastućem IT tržištu Srbije segment printerskih uređaja smanjio svoje učešće.\nZa razliku od razvijenih zemalja gde mlazni „inkdžet“ uređaji sve više gube primat od laserskih uređaja, kod nas to nije slučaj. U Srbiji mlazni „inkdžet“ printeri sa 52.8% ukupno isporučenih jedinica ostaju vodeća tehnologija. Ekonomični mono laserski štampači i pored toga što prave polovinu ukupnog prometa (56.8%) još uvek kaskaju po isporučenim količinama (39.1%) za inkdžet uređajima.\nPosle niza godina u kojima je matrična tehnologija ostvarivala stabilnu prodaju u 2007. godini po prvi put zabeležen je pad prodaje. Ovaj pad je posledica izostanka velikih tendera i IT investicija od strane državnih ustanova i velikih sistema. Kolor laserska tehnologija u Srbiji i dalje je najmanji segment sa 2.5% učešća u ukupnim isporukama.


Naslovna » BG servis » Beograd: Tri nove pijace za tri godine\nNeko drugi 16. januar 2014. BG servis Komentari su isključeni na Beograd: Tri nove pijace za tri godine\n– Među njima su pijace „Medaković“, za koju imamo inicijativu građana, tu je lokacija u novoizgrađenom naselju „Stepa Stepanović“, a postojeća pijaca „Vidikovac“ biće proširena za još jednu polovinu njene sadašnje veličine. Na taj način Beograđani će, posle 18 godina, dobiti nove prostore na kojima će moći da se snabdevaju svežim i zdravim namirnicama. Izgradnja prve pijace, po dobijanju svih dozvola, očekuje se za najduže godinu dana, a okvirni rok koji smo sami sebi postavili, i za koji verujem da će biti i kraći, jeste da najkasnije za tri godine ispunimo dato obećanje sugrađanima – rekao je Predrag Veinović.\nProtekla, 2013. godina obeležena je stvaranjem potrebnih uslova i dobijanju potrebne dokumentacije za nove lokacije. U toku je završna faza pribavljanja svih potrebnih saglasnosti za proširivanje ulaza i izlaza na pijaci „Vidikovac“, čime bi se ova lokacija saobraćajno uredila.\nZa pijacu „Medaković“ potpisan je Memorandum o razumevanju sa opštinama Zvezdara i Voždovac i u toku je izrada plana detaljne regulacije, i na tom prostoru će, osim pijačnih tezgi biti lokali, mlečna hala, sanitarni čvorovi i sva druga prateća infrastruktura.\nPored postojećih planova, „Pijacama“ je upućena inicijativa opštine Palilula i građana te opštine za izgradnju nove pijace na levoj obali Dunava, te se osim postojeće, manje pijace u Borči, na jednoj od slobodnih lokacija planira izgradnja još jednog prostora namenjenog prodaji svežih namirnica. U toku je i iznalaženje načina za otvaranje „buvlje pijace“, kojom bi se sugrađanima koji se bave prodajom starih stvari omogućilo da to čine na legalan i uređen način.\nGovoreći o unapređenju standarda na postojećim pijacama, Veinović je podsetio na Pijacu organske hrane u Bloku 44, kao i na predstojeću izgradnju bunara i ugradnju solarnih panela kojim bi doprinelo da pijaca „Blok 44“ bude što više ekološki održiva.\n– Na inicijativu građana i u dogovoru sa lokalnom samoupravom, do leta ćemo na pijaci „Banjica“ napraviti novi prostor za dodatnih 70-80 tezgi i urediti ga tako da ubuduće nemamo problem sa dosadašnjom prodajom iz kamiona, zauzimanjem trotoara i drugih slobodnih površina. Na taj način ćemo pomoći i prodavcima i kupcima i obezbediti sve potrebne higijenske uslove. Na zemunskoj pijaci, u nekadašnji objekat „Žitnog kantara“ prebacićemo mlečnu halu, a u toku je i tenderska procedura za nabavku 50 novih, adekvatnijih tezgi na pijaci-trgu, koje će biti teže pokretljive i sa većim skladišnim prostorom – podsetio je Veinović.\nIz „Pijaca“ najavljuju i novi oblik saradnje sa Beograđanima, ovog puta mlađima, pa će tako biti raspisan likovni konkurs za đake uzrasta od prvog do četvrtog razreda na temu pijaca, kako bi se u budućnosti uspešno nastavila tradicija nabavke svežih namirnica od poznatih prodavaca. (Beoinfo)\nTagovibeograd bg servis dub pijace vesti\nPrethodni Stadion Tašmajdan: Uskoro kraj prve faze rekonstrukcije\nSledeći Tradicionalne vrednosti i prateći nedostaci – svakodnevna primena


Grad uvodi preventivne mere za veću bezbednost učenika | NS Reporter\nDatum: 06 новембра, 2018\nNOVI SAD – Gradonačelnik Novog Sada Miloš Vučević prisustvovao je sednici Koordinacionog tela za borbu protiv nasilja u osnovnim i srednjim školama na teritoriji Grada Novog Sada na kojoj su ga članovi tog tela upoznali sa zaključcima sa prethodne sednice, kao i sa stavovima Saveta roditelja učenika osnovnih i srednjih škola Novog Sada.\nNa početku sastanka gradonačelniku su predočeni statistički podaci Policijske uprave Novi Sad koji pokazuju da je na teritoriji Južnobačkog okruga tokom protekle školske godine za 13 posto smanjen broj slučajeva vršnjačkog nasilja koji su se desili u školi ili neposrednom okruženju, a prijavljeni su policiji, a za 36 procenata je smanjen broj krivičnih dela koja su evidentirana u školi i okruženju. Takođe je naglašeno da je poslednjih pet godina tendencija smanjenja krivičnih dela.\nGradonačelnik Miloš Vučević je istakao da je zadatak celog društva preventivno delovati kako bismo imali bezbednu sredinu i još bolju organizaciju društvenog života mladih.\n– Roditelji, škole, policija i Grad su na istom zadatku, zajedno pravimo sinergiju da ponudimo alternativu deci, da ih usmerimo kako da što kvalitetnije provedu svoje slobodno vreme. Smatram da je veoma važno da se čuje i glas učenika putem Školskog parlamenta, da oni kažu koja su njihova interesovanja i očekivanja, i na koji način bi oni voleli da obogate svoj društveni život, ali na zdravim osnovama. Koordinaciono telo će imati punu podršku Grada u sprovođenju predloženih mera pružanja alternative mladima, kako bi se smanjila stopa narkomanije i alkoholizma. Mere koje će uvesti Grad u saradnji sa školama i što je najvažnije, roditeljima, imaju za cilj podizanje stepena još veće bezbednosti maloletnika u gradu i njihovog kvalitetnijeg života – rekao je gradonačelnik Vučević.\nGradonačelniku je predstavljen i paket mera koji podrazumeva uvođenje dodatnih školskih aktivnosti u vidu sekcija i kreativnih radionica koje se odnose na sport, kulturu, umetnost, a u kojima će tokom cele školske godine učestvovati đaci. Planirano je da se redovno sprovode i školska i međuškolska takmičenja u sportu i raznim drugim disciplinama, i da najbolji budu nagrađivani, kao i da se deci omogući da posećuju pozorište i druge kulturne institucije. U okviru evaluacije rezultata projekta vršiće se ankete koje će ukazivati na to kako sprovedene mere utiču na ciljnu grupu, mlade ljude.\nDo sada je Grad Novi Sad omogućio deci osnovnoškolskog uzrasta besplatno bavljenje sportom u školskim salama, a cilj je da se taj poduhvat preslika i na učenike srednjih škola.\nNa sastanku je zaključeno da je neophodno i izuzetno važno da se u novosadskim osnovnim školama krene sa edukacijama za roditelje na kojima će ih stručne osobe uputiti u problematiku narkomanije i alkoholizma među mladima, ali ih i upoznati sa alternativnim načinima kako bi svojoj deci mogli pomoći da ostanu dalje od te pošasti.\nIvi Milenkovski je potrebna naša pomoć, za lečenje joj nedostaje 73 hiljade evra\nKupačima na Štrandu i bazenima ne smetaju nove mere, prija im manja gužva\nU Novom Sadu od petka do danas 60 novoobolelih


"DIK mora omogućiti glasanje licima koji su na bolničkom liječenju" | Kodex.ME\nKoalcija "Mir je naša nacija" kazala je da je odluka Državne izborne komisije (DIK) da onemogući glasanje licima koji su na bolničkom liječenju neshvatljivo i da predstavlja najnoviji primjer kršenja Ustava Crne Gore.\n07. 08. 2020 - 15:54 Autor: M. B.\n"Izjava portparola Državne izborne komisije da taj organ donosi odluke koje nisu u skladu sa Ustavom Crne Gore, odnosno da su svjesni da to nije u skladu sa Ustavom zagarantovanim pravom, predstavlja svojevrstan skandal. Nakon ovakve izjave i postupanja Državna izborna komisija Crne Gore u očima javnosti izgubila je svako povjerenje", navodi se u saopštenju koalicije.\nPojasnili su da je član DIK-a iz redova Demokratske Crne Gore, glasao protiv nezakonitih i neustavnih preporuka.\nDodali su da je neshatljivo da organ koji treba da omogući građanima ostvarivanje Ustavom zagarantovanih prava, donosi odluke kojima suspenduje Ustav Crne Gore.\n"Pitanje birača koji se nalaze na bolničkom liječenju usled koronavirusa, DIK je trebao da riješi propisivanjem načina kako da ta lica ostvare pravo glasa, a ne da im onemogući pravo glasa", smatraju iz koalcije.\nIstakli su da je DIK prije svega dužan da uputi izvinjenje biračima i ukupnoj javnosti.\nPozvali su nadležne organe da reaguju, "jer otvoreno kršenje Ustava Crne Gore ne smije proći bez reakcije i bez sankcije".\nPoručili su da je ovakvo postupanje samo jedna u nizu odlika autokratskog režima.\nI na ovom primjeru se vidi da aktuelni režim usled očiglednog staha nije spreman da poštuje ne samo aktuelno izborno zakonodavstvo, već ni Ustav Crne Gore.\n"Na kraju, kolaicija “Mir je naša nacija” još jednom jasno ističe, biračima koji se na dan održavanja izbora nalaze na bolničkom liječenju mora se omogućiti ostvarivanje prava glasa. Niko to pravo ne može uskratiti biračima, pa ni Državna izborna komisija, koja je dužna da donese preporuke o glasanju za svakog građanina Crne Gore", zaključili su iz koalcije.


Konkurs za sufinansiranje programa i projekata studentskih organizacija visokoškolskih ustanova u Republici Srpskoj | UNIBL\n23. avgust 2013. 14:18:00 Nauka i razvojUniverzitet u Banjoj Luci\nMinistarstvo prosvjete i kulture Republike Srpske objavilo je danas Javni konkurs za sufinansiranje programa i projekata studentskih organizacija visokoškolskih ustanova u Republici Srpskoj za 2013. godinu.\nKonkurs se odnosi na sufinansiranje programa i projekata iz oblasti studentskog organizovanja, međunarodne saradnje, organizovanje stručnih programa, tribina i predavanja, naučno-stručnih radova i projekata, sportskih i kulturnih aktivnosti i edukacije, studentskih medija i ostalih projekata koji doprinose unapređenju studentskog rada i organizovanja, studentskog standarda, zastupanju interesa i prava studenata.\nPravo podnošenja prijave imaju studentska predstavnička tijela, studentske organizacije registrovane kod nadležnih organa i asocijacije studentskih organizacija, saopšteno je iz Ministarstva.\nKomisija za izbor programa ili projekata izvršiće vrednovanje i rangiranje prijavljenih programa i projekata, na osnovu opštih kriterijuma i bodovne skale za ocjenjivanje – utvrđenih Pravilnikom o sufinansiranju programa i projekata studentskih organizacija. Programi i projekti će se finansirati maksimalno do 80 odsto njihove ukupne vrijednosti.\nSve informacije o uslovima konkurisanja možete naći na ovom linku:\nKonkurs je objavljen na portalu Vlade Republike Srpske www.vladars.net na stranici Ministarstva prosvjete i kulture.


Republika Srpska nabavka vakcina cijena | Info | Društvo\nPo kojoj cijeni je Srpska nabavljala vakcine: Sputnjik 67 KM, Fajzer 19 KM, Astra Zeneka 6,5 KM. 0 Podijeli Podijeli na facebook Podijeli na twitter Podijeli na viber Pošalji na mail\n16.06.2021. / 13:04\nMinistarstvo zdravlja Republike Srpske i Institut za javno zdravstvo RS dali su detaljno obrazloženje kako su za Republiku Srpsku ugovarane i isporučivane vakcine protiv virusa korona, od prvih koraka koji su preduzeti u februaru, pa sve do sredine maja ove godine.\nNavedeno je koliko doza različitih vakcina je donirano Republici Srpskoj, a koliko je kupljeno direktno ili raspoređeno preko Ministarstva civilnih poslova BiH, dok su se cijene kretale od 67 KM za vakcinu Sputnjik V, oko 19 KM za Fajzer, te oko 6,5 KM za vakcinu Astra Zeneka.\nCijena ruske vakcine ranije je problematizovana u javnosti u Srpskoj, a opozicija je tvrdila da ju je Republika Srpska platila duplo skuplje od nabavne cijene kod proizvođača.\nUgovorom između Instituta za javno zdravstvo i dobavljača, preduzeća „Krajina grup“ d.o.o., cijena Sputnjika V po jednoj vakcini je oko 67 maraka, sa uračunatim PDV-om .\nIz Instituta su ranije pojasnili da je ugovorom o nabavci definisano da dobavljač, osim nabavne cijene, reguliše i sve ostale obaveze, poput transporta, troškova uvoza, odgovarajućeg skladištenja i distribucije prema zdravstvenim ustanovama.\nPrema podacima koje je Ministarstvo zdravlja RS dostavilo kao odgovor na poslaničko pitanje narodnog poslanika Mirka Sovilja (DNS), navedene su količine vakcina koje je Republika Srpska dobijala putem mehanizma za globalni pristup vakcini za sprečavanje kovid - 19 (COVAX), odnosno Globalne alijanse za vakcine.\nTu je precizirano da je, prema informaciji o finansijskom iznosu vakcine „Astra Zeneka“ koja je elektronskim putem zaprimljena od Ministarstva civilnih poslova BiH, navedeno da je iznosi četiri američka dolara po dozi, što je oko 6,5 maraka.\nNa isti način, istkanuto je da je vakcina proizvođača Fajzer/BioNTeh 12 američkih dolara po dozi, što je oko 19,3 KM.\n„Cijena nabavke za vakcinu proizvođača Fajzer/BioNTeh je 12 US$ po dozi. Stvarna cijena nabavke za ovu alokaciju iznosi 11 US$ po dozi, a za rastvarač je navedeno da cijena iznosi 0.85 US$ po bočici“, precizirano je.\nPodvučeno je da je Republika Srpska do sada obezbijedila dovoljne količine vakcina da se uđe u proces masovne vakcinacije protiv kovid- 19.\n„Vakcinacija se sprovodi u svim domovima zdravlja u Republici Srpskoj u skladu sa planom. Vakcinacija protiv kovid-19 u Republici Srpskoj počela je 12. februara 2021. godine, vakcinom Sputnjik V, proizvođača Gamaleja iz Moskve, a do danas su u upotrebu ušle i vakcine proizvođača Fajzer/BioNTeh, AstraZeneka, SinoVak i Sinofarm“, navodi se u informaciji Ministarstva zdravlja RS.\nMeđutim, nigdje nije precizirano po kojoj cijeni su nabavljane kineske vakcine, ali su se ranije pojavile informacije da je njihova cijena Sinofarma po dozi bila i najveća, odnosno da je jedna vakcina koštala oko 106 maraka.\nvakcine Republika Srpska cijena


dragan Milošević je dodao oglas pre 47 minuta\nPretraživanje - Oznaka porekla - stranica 3 / 4\nToplički vinogradi Rod grožđa manji za 10 odsto "Na najvećoj plantaži u Topličkom okrugu "Topoličkim vinogradima", koji se prostiru na 35 hektara, ovogodišnji rod grožđa je manji za 10% u odnosu na prošlu godinu ali je kvalitet zrna odličan", izjav...\nEvropska komisija Za promociju poljoprivrednih proizvoda 1... Promocija poljoprivrednih i prehrambenih proizvoda iz EU u 2018. usmeriće se prvenstveno na tržišta sa najvećim potencijalnim rastom, uglavnom izvan zemalja Evropske unije. Naime, Program rada 2018. u...\nProizvodnja jaja Pravilniku o kvalitetu ne podležu jaja u... Ministarstvo poljoprivrede, šumarstva i vodoprivrede donelo je Pravilnik o kvalitetu jaja kojim se bliže propisuju uslovi u pogledu kvaliteta jaja, i to za klasifikaciju, pakovanje, deklarisanje i dod...\nŠtampanje jaja Obeležavanjem jaja do poverenja potrošač... Beskontaktno štampanje datuma, šarže ili vrste, direktno na jajima, odličan je način da im date dodatnu vrednost. Firme koje pakuju i sortiraju jaja imaju velike koristi od ispunjavanja zahteva malopr...\nFeta sir Danska na sudu zbog feta sira Evropska komisija tužila je Dansku zbog feta sira. Naime, kako su juče objavili, odlučili su se za postupak pred Sudom Evropske unije jer ta zemlja nije ispunila svoje obveze na osnovu prava EU-a o si...\nEdukacija iz organske proizvodnje Kako do sertifikovanog organskog proizvo... Sertifikat može dobiti svaki registrovani organski proizvođač koji se bavi ne samo proizvodnjom, već i otkupom i preradom, skladištenjem, pakovanjem ili prodajom organskih proizvoda. Domaći serftifiko...\nIzvoz grožđa Egipat konkurent Španiji Španski vinogradari suočeni su sa sve žešćom konkurencijom egipatske proizvodnje. "Ove godine pritisak egipatskog grožđa na evropskom tržištu je veći nego ikad. Ove ćemo sezone imati manje količine st...


Pravnici: Suđenje nije rijaliti Save Manojlovića - Politički.rs\nDanas, Politički.rs, Foto: Beta/Miloš Miškov, Filip Krainčanić/Nova.rs, Printscreen TV Pink\nNakon što je Savo Manojlović, direktor kampanje Kreni-promeni juče napustio svoje suđenje jer nije bilo dozvoljeno medjima da ga snimaju, poveo se razgovor na Tviteru o tome da li je medijima ili bilo kome ikad dozvoljneo da snima suđenje.\nManojloviću je juče počelo suđenje zbog neprijavljivanja protesta i blokada ispred Palate Srbije 15. februara.\nOn je sa suđenja izašao i javnost obevestio da je to učinio jer nije bilo dozvoljeno medijima da s kamerama ostanu u sudnici.\nNa pitanje jendog od tviteraša da li je uopšte ikad igde u Srbiji bilo dozvoljeno snimanje suđenja, odgovor o snimanju suđenja je usledilo od pravnika Milana Antonijevića koji je objasnio proceduru da se blagovremeno podnosi zahtev sudu, koji se retko odobrava.\nDa li je medijima uopšte ikad igde u Srbiji bilo dozvoljeno snimanje suđenja?\n— Radomir Martin™ (@radomir_martin) May 17, 2022\nKako je Anatonivjević naveo, suđenja su po Ustavu javna, ali to ne podrazumeva nužno televizijske kamere po sudnicama.\nOvo je podržao advokat i potpredsednik NS Vladimir Gajić.\nТако је Милане\n— Владимир М.Гајић (@vladimirgajic1) May 17, 2022\nBilo je i komentara da suđenje nije rijaliti, da se dozvoljava snimanje samo početka, ili da prava, kakvo je pravo na javno suđenje, ne smeju biti zloupotrebljavana, piše Danas.\nBuntovnik koji to nije, govorio je u ime naroda koji ne poznaje i sklopio pakt sa đavolom\nIn: IZDVOJENO ZA VAS, UKRATKO\nTagged: MILAN ANTONIJEVIĆ, SAVO MANOJLOVIĆ, SUĐENJE, VLADIMIR GAJIĆ


Luka Petrović se oprostio sa trebinjskim Parlamentom - Moja Hercegovina\nPočetna / Luka Petrović se oprostio sa trebinjskim Parlamentom\n19. Novembra 2018. 14:59\nTREBINJE – Luka Petrović od danas i zvanično nije više gradonačelnik Trebinja i već od sutra prelazi na mjesto direktora Elektroprivrede RS, a njegovu funkciju će do izbora za gradonačelnika, koji slijede uskoro, obavljati njegov zamjenik Mirko Ćurić.\nOvo je sam Petrović objelodanio na današnjem skupštinskom zasjedanju, na kome se kratko obratio odbornicima koji su ga iz skupštinske sale ispratili burnim aplauzom.\n“Radio sam savjesno i onoliko koliko sam mogao, a na odbornicima je da ocijene da li je to zaista bilo tako, jer mislim da je ono što je najvažnije da smo napravili radnu atmosferu i podmadili kadrovsku strukturu u Gradskoj upravi i preduzećima, funkcionalne mjesne zajednice, a uradili smo mnogo toga i na organizaciji rada”, kazao je Petrović.\nOn je podsjetio da je urađen plan kapitalnih invesiticija 2017 – 2022, uspospostavljena kvalitena komunikacija sa Vladom RS i Vladom Srbije, komunikacija sa Eparhijom Zahumsko hercegovačkom, a urađeno je i niz dobrih stvari, među kojim je kao prva bila Investiciona konferencija.\nPetrović je podsjetio na 32 porodična programa pomoći porodicama kojim je to bilo potrebno, a pokrenute su i 52 investicije i niz drugih stvari.\n“Ovo treba nastaviti na isti način, a ja sam tu u Trebinju, stotinjak metara odavde, u Elektroprivredi i tu sam da to rješavamo”, dodao je Petrović, zahvalivši se svim svojim saradnicima u Gradskoj upravi, ali i medijima i svima sa kojim je sarađivao.\nOznakeElektroprivreda RS luka petrovć skupština grada trebinja


Nestala Soraja Vučelić? – Glas Regije\n– Molim sve kolege novinare da se uzdrže od morbidnih poruka sa Vibera koji pripada Soraji Vučelić i da ne objavljuju informacije koje stižu sa njenog broja, jer nije poznat identitet osobe koja šalje takve poruke. U prilog ovome, obavijestio sam i premijerku Srbije Anu Brnabić sa molbom da mi pribavi bilo kakav podatak od MUP-a Srbije koji bi bio značajan za pronalazak Soraje Vučelić. Čeka se na njen odgovor i odgovor MUP-a zbog čega je Soraja stavljena na crnu listu kao visokorizična za bezbjednost Srbije i njenih građana. Molim sve ljude u koliko imaju bilo kakav podatak o Soraji kao i lokaciji gde je zadnji put viđena da se jave na ovaj profil u inbox sa svim informacijama – napisao je Kovačević na društvenim mrežama.\nCrnogorske službe bezbjednosti sumnjaju da je Đurićeva u bliskom kontaktu sa jednim odbjeglim vođom „škaljarskog klana“.\n« TESLIĆ: Skupština smijenila funkcionere, Miličević najavio stopiranje izvršenja…\nDOBOJ: Simuna Žakula ponovo dio Saveza za promjene »


Oštra poruka: Vojne vežbe J. Koreje i SAD kao upozorenje S. Koreji\nM. K. 8. jula 2017. 09:09\nAmerička dva aviona bombardera dalekog dometa učestvovala su danas u zajedničkoj vojnoj vezbi sa vazdušnim snagama Južne Koreje, proletevši blizu demilitarizovane zone Korejskog poluostrva upućujući time oštru poruku upozorenja Severnoj koreji usled njenog najnovijeg lansiranja balističkih raketa, javlja Jonhap.\nKako je južnokorejska agencija izvestila, vazdušne snage te zemlje su saopštile da je par strateških aviona bombardera „B-1B Lanser“ leteo je iz baze SAD u Gvamu, a njima su se pridružili borbeni avioni Južne Koreje kako bi izveli simulaciju uništavanja neprijateljskog balističkog raketnog bacača i podzemnih objekata.\nKako su ranije agencije izvestile, Severna Koreja je u utorak objavila da je uspešno izvela probno lansiranje interkontinentalne balističke rakete, navodeći da je ta raketa sposobna da nosi velike i teške nuklearne bojeve glave.\nKako je Rojters preneo, američki zvaničnici su usled rastućih tenzija sa tom zemljom naveli da SAD planiraju da izvedu novo testiranje raketnog sistema odbrane THAAD nasuprot balističkoj raketi srednjeg dometa Severne Koreje.\nIako je to planirano mesecima unazad, sada kako se navodi, taj potez dobija na značaju zbog najnovijeg lansiranja balističke rakete Severne Koreje.\nNeki stručnjaci veruju da raketa ima mogućnost da dosegne do Aljaske i Havaja, a da je test ukazao na značajan napredak u nameri Severne Koreje da izgradi rakete nuklearnog tipa koje bi mogle da pogode američko tlo, navodi agencija.\nbombarderjuzna korejaSeverna Korejavojna vežba\nRuski avion „upao“ na najveću NATO vežbu,…


Bliski Istok Arhiva • Novi treći put\nZašto je Iran postao islamska diktatura?\n03.04.2021. | Tema: Bliski Istok, Iran\nPre 42 godine, održan je referendum koji je doveo i do zvaničnog pada šaha i Pahlavi dinastije ; 1. aprila 1979. godine, posle višemesečnih nemira (i višegodišnje unutrašnje krize) Iran je postao Islamska republika. Islamska revolucija je (uz terorističke napade koji su se desili 11. septembra 2001) događaj koji je umnogome zaslužan za trenutnu geopolitičku situaciju na Bliskom Istoku.\nSAD su izgubile jednog od najbitnijih saveznika u regionu; Ormuski moreuz se našao pod kontrolom antiameričkog režima, došlo je do vrtoglavog rasta sektarijanizma, Saudi režim i Iran su započeli hladni rat koji traje više od četiri decenije a pitanje nuklearne proliferacije regiona i dalje nije rešeno.\nS obzirom na ekonomsku krizu u kojoj se trenutno nalazi Iran, neuspehe umerene struje predvođene Ruhanijem i Zarifom kako na spoljnopolitičkom planu tako i u pogledu unutrašnjih reformi, i zdravstvene situacije u kojoj se nalazi vrhovni vođa Ali Himnej, postavlja se pitanje: da li Iran očekuje nova revolucija u bliskoj budućnosti?\nŠta očekivati od izbora u Palestini?\n04.03.2021. | Tema: Bliski Istok, Izrael, Palestina\nBliski Istok u 2021. očekuju, pored izbora u Izraelu i Iranu, i manje atraktivna događanja za svetsku javnost. Svetska javnost pomno će pratiti da li će Benjamin Netanjahu i njegov Likud ponovo uspeti da odnesu pobedu u samom finišu izborne trke, odnosno kakva sudbina očekuje Iran nakon odlaska Hasana Rohanija sa vlasti i poraza umerene struje u Teheranu.Međutim, ispod radara prolaze i istorijski opšti izbori u Palestini.\nNakon tri runde iscrpljujućih pregovora u kojima je učestvovalo 14 političkih partija, među kojima i dve najbitnije struje, Hamas i Fatah, potvrđena je odluka predsednika PA Mahmuda Abasa doneta 15. januara ove godine. Prvi put nakon 15 godina, Palestinci će glasati na konsekutivnim (22. maj, 31.jul i 31. avgust) parlamentarnim, predsedničkim, i izborima za Palestinski državni savet (PNC) i time odlučivati o daljoj sudbini Palestine.\nPoslednji izbori, održani 2006, doveli su do raskola do tada ionako klimavog državnog jedinstva. Tada je nasuprot svim očekivanjima, Hamas odneo ubedljivo pobedu nad podeljenom listom Fataha. Do predaje vlasti nije došlo ,niti se PNC od tada sastajao, a lideri Fataha su naučili veoma bitnu lekciju: da ne raspisuju izbore na kojima nisu sigurni da mogu da pobede.\nDva politička bloka postali su ljuti protivnici, te saradnje nije bilo više od 15 godina ; Hamas je vladao iz opkoljenog pojasa Gaze, a Fatah iz Zapadne obale.


Nova kanalizacija u MZ Stubal uz podršku Kraljevine Norveške – Han info\nRadovi na izgradnji kanalizacione mreže u selu Stubal u Vladičinom Hanu otpočeli su uz podršku Kraljevine Norveške, preko projekta „Norveška za vas – Srbija“. Izgradnja kanalizacione mreže dužine 730 metara trajaće tri meseca i doprineće boljem kvalitetu života stanovnika sela Stubal.\nNakon završetka radova, biće stvoreni uslovi za priključenje na kanalizacionu mrežu oko 30 domaćinstava ovog naselja, što će značajno unaprediti njihov kvalitet života i rešiti brojne probleme koje su do sada imali zbog nepostojanja kanalizacione mreže.\nProjekat obuhvata geodetske i zemljane radove, kao i polaganje i ugradnju kanalizacionih cevi i šahtova. Izgradnjom kanalizacione mreže za domaćinstava u selu Stubal u Vladičinom Hanu i priključenjem na glavnu kanalizacionu mrežu biće stvoreni uslovi za realizaciju sličnih projekata, kako u selu Stubal tako i u susednim selima.\nZa sprovođenje ovog projekta, Kraljevina Norveška izdvojila je 100.000 evra.


Đorđe David i tribute band-ovi na motorijadi Moto kluba Istok – Hotel Slavija\nĐorđe David i tribute band-ovi na motorijadi Moto kluba Istok\nHome » news » Đorđe David i tribute band-ovi na motorijadi Moto kluba Istok\nPjevač legendarne Generacije 5, a potom i odličnog benda Fuzzbox , sa kojima je ostvario značajna i legendarna izdanja, na tvrđavu Kastel stiže sa svojim bendom Death Saw da se predstavi publici 5. banjalučke motorijade Moto kluba ISTOK!\nZahvaljujući odličnom albumu sa istomimenim hit singlom ”Najjači samo ostaju” i komplaciji i „živom“ albumu „Unplugged & Live“ Generacija 5 zauzela je mjesto koje joj oduvijek pripada na regionalnoj rokenrol sceni.\nGodine 1997. objavili su album pod naslovom „Svet je tvoj“ na kome su bile legendarne pjesme „Šta ćemo sad nas dvoje“, „Povedi me u noć“, „Nosi je košava“, „Svira rokenrol“ i „Ritam dodira“ za koju je snimljen i spot. Đorđe je potom karijeru nastavio samostalno, a 2001 godine je sa grupom Fuzzbox objavio album „Samo svoj“. Novi album izbacio je sa grupom Death Saw 2010 godine pod naslovom „Blood Avenger“, na kome su se našle pjesme „Samo hrabro“, „Sećanja“, „Dalje od pakla“, „Moonlight Fantasy“ i druge.\nPodsjećamo da su do sada potvrđeni nastupi bendova EPILOG, FJUŽNA PRUGA uz CLASSIC ROCK OKTET i Sanju Zelić, KOB, METALLICA TRIBUTE I IRON MAIDEN TRIBUTE bendovi, kojima se sad pridružuju Đorđe David i Death Saw, a od 26 do 28. jula očekuju vas i drugi izvođači i to na više lokacija u gradu na Vrbasu!\nPrevious Post Izložba video-igara “Igre i politika” u Muzeju savremene umjetnosti\nNext Post FK Borac: Crnov i Gbakle dolaze na prozivku


Tanjug , Glas Amerike , Blic\nDebata o opozivu predsednika SAD Donalda Trampa počela je danas obraćanjem predsedavajuće Predstavničkog doma američkog Kongresa Nensi Pelosi. Bilo je planirano da rasprava traje šest sati, da to vreme bude podeljeno podjednako demokratama i republikancima, ali je rasprava trajala znatno duže. Demokrate su tokom debate Trampa nazivali "pretnjom za demokratiju", dok su republikanci proces koji su pokrenule demokrate nazvali "partijskim pučem".\nAko Predstavnički dom nakon debate izglasa opoziv Donalda Trampa, on će time postati treći američki predsednik u 245 godina dugoj istoriji zemlje koji će se suočiti sa suđenjem u Senatu i potencijalnom smenom sa položaja, prenosi Glas Amerike.\nPrema pravilima koja su određena u utorak, Predstavnički dom raspravlja o dva osnova za opoziv Trampa - zloupotrebi položaja, tako što je tražio ukrajinsko mešanje u izbore 2020. godine i opstrukciji Kongresa, tako što je ignorisao obavezujuće zahteve kongresnih odbora da članovi njegove administracije svedoče ili predaju dokumenta neophodna u istrazi.\nGlasanje o opozivu očekuje uveče po lokalnom vremenu, otprilike u isto vreme kada će predsednik Tramp govoriti na skupu u saveznoj državi Mičigen, u okviru svoje kampanje za reizbor.\nPelosi: Nije nam ostavio drugi izbor\nDebatu je otvorila predsedavajuća Predstavničkog doma Nensi Pelosi rečima da će članovi Kongresa, ako ne deluju sada, zapostaviti svoje dužnosti.\n- Tragično je to što su predsednikovi bezobzirni potezi doveli do ovoga. Nije nam ostavio drugog izbora. Danas raspravljamo o činjenici da je predsednik prekršio ustav i da predstavlja pretnju po nacionalnu bezbednost - što su potvrdili i brojni svedoci - kazala je Pelosi, prenosi "Glas Amerike".\nOna je istakla da je Tramp zloupotrebio položaj kako bi stekao ličnu političku korist na račun američke nacionalne bezbednosti, "a kada je otkriveno šta radi, počeo je sa kategoričnom i do sada neviđenom kampanjom opstrukcije i sukobljavanja sa Kongresom".\nPonovila je da su utvrđene činjenice da je predsednik prekršio Ustav, da je pretnja za nacionalnu bezbednost i integritet izbora i da je počinio prestupe zbog kojih bi trebalo da bude opozvan.\nRepublikanski predstavnik u Kongresu Dag Kolins ponovio je, sa druge strane, da predsednik nije učinio ništa od onoga što mu se stavlja na teret i da demokrate žele da ga opozovu otkad su u novembru 2018. osvojile većinu u Predstavničkom domu.\n- Mi u Republikanskoj stranci nemamo nikakav problem da iznesemo argumente pred narod koji je i izabrao Donalda Trampa. I to je pitanje za glasače, a ne za ovaj dom i ne na način na koji se ovo radi. Ovo gazi sve principe u koje veruje Predstavnički dom - rekao je Kolins.\nOn je ocenio da demokrate tvrde da je Tramp zloupotrebio položaj jer ne mogu da nađu ništa bazirano na činjenicama, a da "on nije uradio ništa pogrešno”.\nKolins je istakao da "demokrate samo žele da opoziv predsednika završe što pre".\n- Ovo je opoziv baziran na pretpostavkama - rekao je republikanski predstavnik u Kongresu.\nDok traje rasprava, u glavnom gradu Vašingtonu održan je skup pod nazivom "Opoziv i odlazak", koji ima za cilj da pružili podršku opozivu predsednika SAD.\nAmerički lider je takođe optužio demokrate za "izvrtanje pravde i zloupotrebu položaja" zbog napora da ga smene s položaja.\nTramp tvitovao 45 puta za vreme debate o impičmentu\nTramp se na Tviteru oglasio sa više od 45 postova u danu kada se u Predstavničkom domu očekivalo glasanje o njegovom opozivu.\nIako je Bela kuća insistirala na tome da će predsednik biti previše zauzet da bi se fokusirao na dešavanja u Kongresu, Tramp je proveo čitavo pre podne tako što je ogorčenost i prkos izražavao putem tvitova i retvitova, prenosi AP.\n"Možete li da poverujete da će me danas opozvati radikalna levica, demokrate koje ne rade ništa, a ja nisam ništa loše uradio", napisao je Tramp u jednom od Tvitova i pozvao pratioca da se pomole.\n"Tako užasne laži koje iznosi radikalna levica, demokrate koje ne rade ništa. To je napad na Ameriku i napad na Republikansku stranku", napisao je Tramp.\nAmerički predsednik nije planirao javne aktivnosti u vreme debate, ali je za večernje sate zakazan miting u okviru predizborne kampanje u saveznoj državi Mičigen.\nBITKA ZA SENAT Republikanci na korak da dobiju većinu: Konačna odluka pašće u Džordžiji


Serbiatrib19: Na FIN-u naučnici iz 30 zemalja o problemima trenja | InfoKG - Gradski portal - Kragujevac - Najnovije vesti\n13:00 | Četvrtak, 16 05 2019\nNa Fakultetu inženjerskih nauka Univerziteta u Kragujevcu u toku je Međunarodna konferencija o tribologiji “Serbiatrib19”, 16. po redu, na kojoj 275 autora i koatora iz 30 zemalja Evrope i sveta predstavljaju najnovija naučna dostignuća u proučavanju triboloških procesa, odnosno trenja, habanja i podmazivanja. Ovu naučno-stručnu konferenciju organizuje Centar za tribologiju Fakulteta inženjerskih nauka i Srpsko tribološko društvo, pod pokroviteljstvom Ministarstva prosvete, nauke i tehnološkog razvoja.\nMeđunarodnu konferenciju o tribologiji “Serbiatrib19”, 16. po redu, kojom se obeležava i tri decenije od njenog osnivanja, otvorio je rektor Univerziteta u Kragujevcu, Nenad Filipović.\n“Kragujevac kao centar razvoja srpske industrije u prošlosti, danas pored automobilske razvija i proizvodnju šinskih vozila čime ulazimo u razvoj nove grane industrije. Smatram da je od važnosti održavanje ove konferencije i dolazak velikog broja naučnika i istraživača jer je bitna razmena znanja i iskustava kao i razvoj i unapređenje obrazovanja u ovoj oblasti”, rektor Univerziteta u Kragujevcu, Nenad Filipović.\nKonferenciju prati međunarodni časopis “Tribology in Industri” u kojem će biti publikovani radovi sa konferencije. Rezultati su, prema rečima organizatora, značajni ne samo za istraživače već i za širu zajednicu, privredu, industriju jer tribologija kao nauka i tehnologija u velikoj meri omogućava rešenje mnogobrojnih globalnih problema vezanih za potrošnju materijala, energije, smanjenja troškova i povećanja pouzdanosti rada složenih tehničkih sistema.\nInače, prva naučno – stručna konferencija Serbiatrib održana je 1989. godine i od tada svake druge godine okuplja naučnike istraživače iz oblasti tribologije, interdisciplinarne nauke koja se bavi procesima trenja, habanja i podmazivanja.\nFestival kvaliteta na FIN-u 10:00\nFakultet inženjerskih nauka obeležio 58 godina rada, rekorder u broju brucoša 13:00